title: Pierre-Charles Villeneuve

text:
Villeneuve kohosi Ranskan laivaston vara-amiraaliksi vuonna 1804 saaden käskyn murtautua ulos brittiläisen laivaston piirityksestä. Hän onnistui siinä palaten laivastoineen Cadiziin.
Tämän jälkeen Villeneuve sai Napoleonilta käskyn siirtää Ranskan laivaston Välimerelle Italiaan. Villeneuve pahin pelko toteutui hänen kohdatessaan Espanjan edustalla brittiläisen laivaston sekä amiraali Nelsonin. Villeneuve ei enää päässyt pakoon, vaan hänen oli taisteltava laivastoineen brittiläistä laivastoa sekä amiraali Nelsonia vastaan, mistä syntyi eräs maailman suurimmista meritaisteluista, Trafalgarin taistelu, joka käytiin Espanjan edustalla 1805.


title: Pierre-Charles Villeneuve

text: Ranskan laivasto antautui lopulta viiden tunnin taistelun jälkeen. Villeneuve sekä hänen aluksensa miehistö vangittiin, ja hänet vietiin Englantiin vankeuteen. Villeneuve vapautui pian matkustaen takaisin kotimaahansa Ranskaan, jossa hän tappoi itsensä iskemällä veitsen vatsaansa 1806.


title: Pierre-Charles Villeneuve

text: Villeneuven Nelsonia kohtaan tuntema pelko saattoi olla ratkaiseva ranskalaisten tappioon johtanut tekijä Trafalgarin taistelussa.


title: Bulgaarit

text: Bulgaareilla voidaan tarkoittaa:


title: Farinelli

text: Farinelli eli Carlo Broschi (24. tammikuuta 1705 Andria – 15. heinäkuuta 1782 Bologna) oli kuuluisa italialainen kastraattilaulaja, joka myös oli taitava kosketinsoittimien ja viola d’amoren soittaja. Hän myös sävelsi useita aarioita ja sonaatteja. Farinelli nousi suureksi kansainväliseksi tähdeksi ja konsertoi ympäri Eurooppaa. Hän saavutti Espanjassa Filip V:n hovissa käytännössä pääministerin aseman, vaikka ei nimellisesti virkaa hallinnutkaan. Kuningas nimesi hänet myös Espanjan grandeksi.


title: Farinelli

text: Farinelli syntyi aatelisperheeseen, ja hänen isänsä oli Maraten ja Cisterninon kuvernööri vuosina 1706–1709. Hänet kastroitiin poikana, jotta hänen kaunis äänensä olisi säilynyt äänenmurrokselta. Hänet lähetettiin opiskelemaan kastraattilaulajille tarkoitettuun konservatorioon, jossa hän sai perusteellisen laulukoulutuksen. Hän valitsi itse itselleen taiteilijanimen "Farinelli".


title: Farinelli

text:
Vuonna 1724 Farinelli esiintyi Wienissä ja seuraavana vuonna Venetsiassa, josta hän muutti Napoliin. Vuonna 1726 hän lauloi Milanossa, ja Johann Joachim Quantz kuvaili myöhemmin häneen lauluaan seuraavasti:
A3 ei kuitenkaan ollut Farinellin matalin sävel, vaan hänellä oli laaja alarekisteri. Farinelli pystyi laulamaan matalan C3-sävelen "Navigante che non spera" Leonardo Vincin ooperassa Il Medo (1728). Korkein Farinellin esittämä sävel oli C6, joka edusti sen ajan oopperassa korkeinta säveltä. Farinellia pidetään tämän vuoksi sopraanona. Farinellin esittämissä "Fremano l'onde" Pietro Torrin oopperassa Nicomede (1728) ja "Troverai se a me ti fidi" Niccolò Conforton oopperassa La Pesca (1737) on molemmissa pitkäkestoinen C6-sävel.


title: Farinelli

text: Farinelli päätyi muun muassa Englannin ja Ranskan jälkeen Espanjaan, jossa hänen oli alun perin tarkoitus viettää muutamia kuukausia, mutta jonne hän jäi lähes 25 vuodeksi. Espanjan kuningatar pyrki parantamaan kuningas Filip V:n melankoliaa Farinellin laululla ja Farinellin näin hankkima vaikutusvalta nosti hänet aina käytännössä maan pääministeriksi asti, vaikka hän ei muodollisesti virkaa hallinnutkaan. Kaksi vuosikymmentä Farinelli lauloi samoja lauluja Espanjan kuninkaalle. Ferdinand VI:n noustessa valtaan Farinelli nimitettiin johtajaksi Madridin ja Aranjuezin teattereihin, joihin hän tuotti pääasiassa Pietro Metastasion teksteihin pohjaavia oopperoita. Hän myös teki yhteistyötä Espanjaan asettuneen italialaisen Domenico Scarlattin kanssa. Kaarle III:n noustua valtaan Farinelli palasi Bolognaan ja vietti siellä eläkkeellä elämänsä viimeiset vuodet.


title: Farinelli

text: Farinellista kertova elokuva "Farinelli: il castrato" ilmestyi vuonna 1994. Elokuvan lauluosuudet on tehty yhdistämällä äänenkäsittelytekniikalla naissopraanon (Ewa Mallas Godlewska) ja kontratenorin (Derek Lee Ragin) ääniraidat, jolloin lopputuloksena on korkea mutta miehelle tyypillisemmin resonoiva ääni. Farinellin ja muiden kastraattilaulajien äänten värin uskotaan olleen hieman erilaisia kuin naisten ja siten päädyttiin tällaiseen ratkaisuun.


title: Bulgarialaiset

text: Bulgarialaiset tai bulgaarit () ovat eteläslaavilainen kansa, joka muodostaa pääosan Bulgarian väestöstä. Bulgarialaiset ovat hyvin läheistä sukua makedonialaisille. Bulgarialaisia on kaikkiaan noin 7 miljoonaa, joista 6 miljoonaa asuu Bulgariassa. Perinteisiä bulgarialaisvähemmistöjä asuu lisäksi nykyisten Moldovan ja Ukrainan alueilla (Bessarabian bulgaarit), Romaniassa (Baanaatin bulgarialaiset), Makedoniassa, Kreikassa, Serbiassa ja Turkissa. Siirtolaisuuden myötä bulgarialaisia on levinnyt myös eri puolille maailmaa lähinnä Eurooppaan ja Pohjois-Amerikkaan.


title: Bulgarialaiset

text: Bulgarialaiset periytyvät etupäässä kolmesta väestöryhmästä, muinaisista traakialaisista, bolgaareista, turkinsukuista kieltä puhuneesta Keski-Aasiasta tulleesta kansasta, joka asettui Balkanille 600-luvulla, sekä alueelle aiemmin tulleista slaavilaisista heimoista. Ryhmät muodostivat ensimmäisen Bulgarian keisarikunnan vuonna 681. Bolgaarit sulautuivat myöhemmin slaaveihin, mutta heidän nimensä säilyi Bulgarian nimessä.


title: Clarence DeMar

text: Clarence DeMar (7. kesäkuuta 1888 – 11. kesäkuuta 1958) oli yhdysvaltalainen kestävyysjuoksija.


title: Clarence DeMar

text: DeMarin ensimmäinen maraton oli 1910 juostu Bostonin maraton, jossa hän sijoittui toiseksi. Myöhemmin samana vuonna lääkärit kehottivat häntä lopettamaan juoksu-uransa sydänvaivojen takia. Huolimatta varoituksista hän osallistui seuraavan vuoden Bostonin maratonille ja voitti kilpailun ajalla 2.21.39, joka oli kilpailun ennätys. DeMar osallistui 1912 kesäolympialaisissa Tukholmassa maratonille, mutta sijoittui 12:nneksi.


title: Clarence DeMar

text: Olympialaisten jälkeen DeMar kilpaili maratonilla harvoin. Hän keskittyi opintoihinsa ja valmistui Harvardista vuonna 1915. 1917 hän juoksi jälleen Bostonin maratonin sijoittuen kolmanneksi. Tämän jälkeen hänet valittiin armeijaan. Armeijan jälkeen hän palasi juoksu-uralleen vuonna 1922, kun hän voitti Bostonin maratonin ajalla 2.18.10, mikä oli jälleen reittiennätys. Hän voitti kilpailun myös vuosina 1923 ja 1924. DeMar nimitettiin 1924 kesäolympialaisiin, missä hän sijoittui pronssille. Olympialaisten jälkeen hän jatkoi juoksu-uraansa menestyksekkäästi voittamalla Bostonin maratonin vuosina 1927, 1928 ja 1930 sekä Baltimoren maratonin 1926 ja 1928. Hän osallistui myös 1928 kesäolympialaisiin, mutta sijoittui 27:nneksi.


title: Clarence DeMar

text: Vuonna 1929 DeMar meni naimisiin ja alkoi työskennellä opettajana. Hän valmistui kesäkuussa 1934 maisteriksi Bostonin yliopistosta. Hän harrasti juoksua lähes koko loppuelämänsä juosten viimeisen maratoninsa 65-vuotiaana. Hän kuoli 70-vuotiaana syöpään.


title: Britannian kruununperimysjärjestys

text: Britannian kruununperimysjärjestys määrittää, missä järjestyksessä Britannian kuninkaallisen suvun jäsenillä on oikeus kruunuun. Polveutuminen Hannoverin Sofiasta ja parlamentin säätämät säädökset määräävät kruununperimysjärjestyksen.


title: Britannian kruununperimysjärjestys

text: Britannian kruununperimysjärjestyksen perusta muotoutui 1600-luvun perustuslaillisten säädösten kehityksen myötä. Kehitys kulminoitui vuoden 1689 Bill of Rightsiin ja vuoden 1701 vallanperimyslakiin. Kun Jaakko II pakeni maasta vuonna 1688, parlamentti katsoi, että hän oli luopunut vallasta ja että kruunu oli vailla omistajaa. Kruunua ei tarjottu Jaakon nuorelle pojalle vaan hänen tyttärelleen Marialle ja tämän puolisolle Vilhelm Oranialaiselle, jotka nousivat hallitsemaan yhdessä. Tämän myötä vakiintui käytäntö, jonka mukaan parlamentti voi säännellä kruununperimysjärjestystä. Vuoden 1701 vallanperimyslaki vahvisti, että parlamentti päätti perillisen oikeudesta kruunuun. Laki määräsi, että vain Hannoverin Sofian protestanttisilla perillisillä oli oikeus periä kruunu. Myöhemmät säädökset ovat vahvistaneet tämän.


title: Britannian kruununperimysjärjestys

text: Bill of Rights ja vuoden 1701 vallanperimyslaki määrittivät myös ehtoja, jotka hallitsijan on täytettävä. Hallitsijan on oltava yhteydessä Englannin kirkkoon, hänen on vannottava säilyttävänsä Englannin kirkko ja Skotlannin kirkko ja hänen on luvattava ylläpitää protestanttista kruununperimystä. Katolisilta kruununperimys on erikseen kielletty. Hallitsija ei saa myöskään naida katolista. Vuoden 2013 Succession to the Crown Actin tultua voimaan kruununperimysoikeutta ei menetä vaikka naisi katolisen, mutta koska hallitsija on Englannin kirkon päämies, katolinen ei voi edelleenkään nousta hallitsijaksi.


title: Britannian kruununperimysjärjestys

text: Jos hallitsija on estynyt hoitamasta tehtäväänsä tai on liian nuori hallitakseen yksin, kruununperimysjärjestyksessä ensimmäinen, jolla ei ole estettä hallitsemiseen, nimitetään sijaishallitsijaksi. Jos hallitsija on poistunut maasta väliaikaisesti tai estynyt hallitsemasta väliaikaisesti, hänen puolisonsa ja kruununperimysjärjestyksen neljä ensimmäistä aikuista muodostavat neuvoston, joka hallitsee yhdessä. Vuonna 1953 säädettiin erikseen, että jos Elisabet II kuolee, ennen kuin prinssi Charles on täysi-ikäinen, sijaishallitsijana olisi toiminut prinssi Philip, Edinburghin herttua.


title: Britannian kruununperimysjärjestys

text: Royal Marriages Act vuodelta 1772 määräsi, että Yrjö II:n jälkeläiset eivät saaneet astua avioliittoon ilman hallitsijan suostumusta. Mikäli joku heistä olisi solminut avioliiton ilman hallitsijan suostumusta, avioliitto olisi ollut mitätön. Yrjö II:sta polveutuu lukuisia henkilöitä, jonka vuoksi Britanniassa oli arviolta satoja aviopareja, joiden avioliitot olivat lakiteknisesti mitättömiä. Vuoden 2013 Succession to the Crown Actin myötä vain kruununperimysjärjestyksessä kuuden ensimmäisen henkilön pitää pyytää hallitsijalta lupa avioliitolleen. Mikäli joku heistä avioituisi ilman lupaa, hän menettää oikeuden periä kruunun, mutta avioliitto ei mitätöidy. Säädös astui voimaan taannehtivasti: sellaisten henkilöiden, jotka avioituivat ilman hallitsijan lupaa, mutta eivät olleet avioituessaan kruununperimysjärjestyksessä kuuden ensimmäisen joukossa, avioliitot ovat säädöksen mukaan voimassa.


title: Britannian kruununperimysjärjestys

text: Vuoden 2013 Succession to the Crown Actin myötä Britannian kruununperimysjärjestys ei enää suosi miehiä vaan perustuu täysin esikoisoikeuteen. Aiemmin kruununperimysjärjestys perustui miehiä suosivaan esikoisoikeuteen. Esikoisoikeus tarkoittaa, että vanhin lapsi on kruununperimysjärjestyksessä ylimpänä. Kruununperimys suosi miehiä siten, että nainen pystyi perimään kruunun vain, mikäli hänellä ei ole veljiä. Kruunuperimysjärjestyksen muutos koskee vain niitä, jotka ovat syntyneet vuoden 2011 lokakuun 28.:n jälkeen. Kruununperimysjärjestyksessä ylimpänä olevista tämä vaikuttaa Tāne ja Senna Lewisiin, jotka vaihtavat paikkaa kruununperimysjärjestysluettelossa. Tāne on Senna Lewisin pikkuveli, ja koska hän on syntynyt vuoden 2011 lokakuun 28:n jälkeen, häntä ei suosita sukupuolensa perusteella vaan Senna tulee olemaan esikoisena kruununperimysjärjestyksessä häntä ennen.


title: Britannian kruununperimysjärjestys

text: Kruununperimysoikeudesta ei voi luopua. Oikeuden menettää, jos kääntyy katoliseksi tai nai katolisen. Kun Succession to the Crown Act astui voimaan, kruununperimysoikeutta ei menetä, vaikka naisi katolisen. Säädöksen myötä kruununperimysjärjestyksen kuusi ensimmäistä voivat menettää oikeutensa periä kruunun, mikäli he solmivat avioliiton ilman hallitsijan suostumusta.


title: Britannian kruununperimysjärjestys

text: Kruununperimysjärjestysluettelossa on yli 5 750 nimeä. Perimysjärjestyksen 17 ensimmäistä nimeä:


title: Britannian kruununperimysjärjestys

text: Nykyinen hallitsija: Elisabet II


title: Albigenssiristiretki

text:
Albigenssiristiretki suuntautui eteläranskalaisessa Languedocin maakunnassa olleita kataareja (kreikan kielen sanasta "katharos", "puhdas") vastaan. Ranskan kataareja kutsuttiin yleisesti albigensseiksi languedocilaisen kaupungin Albin mukaan. Katolinen kirkko piti kataareja kerettiläisinä, ja heidän tukialueilleen lähetettiin kirkonmiehiä, jotka yrittivät palauttaa kataarit "oikeaan uskoon". Se ei kuitenkaan tuottanut tulosta.
Reimsin kirkolliskokouksessa 1148 kirkko julisti kirkonkiroukseen kaikki "kerettiläisyyden suojelijat Gascognessa ja Provencessa", ja vuonna 1163 Toursin kirkolliskokous sääti, että albigenssit tuli vangita ja heidän omaisuutensa takavarikoida. Vuonna 1179 kirkko kehotti alueen ylhäisöä käyttämään voimakeinoja kataareja vastaan, mutta kehotusta ei noudatettu, sillä useat ylhäiset olivat itsekin albigenssien kannattajia.


title: Albigenssiristiretki

text: Vuonna 1198 paaviksi valittiin Innocentius III, joka lähetti sisterssiläisveljestön johtajan, apotti Arnaud-Amauryn, Languedociin ja kehotti Ranskan kuningasta Filip II:sta taivuttelemaan varsinkin albigensseihin myötämielisesti suhtautuvaa Toulousen kreiviä Raymond VI:ta vetämään tukensa kerettiläisiltä ja vainoamaan heitä.


title: Albigenssiristiretki

text: Kun mikään toimenpiteistä ei johtanut tulokseen, kirkko päätti siirtyä voimakeinoihin, ja paavi Innocentius III julisti ristiretken albigensseja vastaan. Ristin tunnuksen otti noin 20 000 miestä ja aatelista Saksasta, Englannista ja Ranskasta. Ristiretki alkoi vuonna 1209, jolloin ensimmäiset kaupungit vallattiin.


title: Albigenssiristiretki

text: Simon de Montfortin johdolla ristiretkeläiset valloittivat kaupungin toisensa jälkeen. Kaupunkien asukkaat, niin albigenssit kuin katolisetkin, tekivät raivokasta vastarintaa, sillä heille kyseessä oli enemmänkin isänmaallisesta taistelusta maahantunkeutujia vastaan kuin uskonnosta. Raymond VI, joka oli liittynyt ristiretkeläisiin yrittäessään säilyttää maansa, joutui jälleen kirkonkiroukseen, koska ei ollut noudattanut sopimusta riitävän tarkoin. Vuonna 1211 hänet julistettiin kirkon viholliseksi, ja hänen maansa sai kuka tahansa siihen kykenevä ottaa haltuunsa. Raymond joutui pakenemaan Englantiin, mutta teki myöhemmin sopimuksen kirkon kanssa ja palasi vuonna 1217 Provenceen, missä alkoi heti suunnitella sotaretkeä Simon de Montfortia vastaan, jolle hänen läänityksensä oli luovutettu. Vuonna 1218 Simon de Montfort kaatui Toulousen piirityksessä. Tällöin näytti, että sota olisi vihdoin ohi, mutta uusi paavi Honorius III onnistui kuitenkin suostuttelemaan Ranskan kuninkaan Ludvig VIII:n ristiretken johtoon, ja näin sota jatkui.


title: Albigenssiristiretki

text: Ludvig VIII kuitenkin sairastui ja kuoli, ja vuonna 1229 hänen leskensä, kuningatar Blanka Kastilialainen neuvotteli rauhan. Tällä sotaretkellä kirkko ei kuitenkaan onnistunut hävittämään kerettiläisyyttä, sillä viimeinen kataarilinnoitus antautui vasta 1255.


title: Horsti

text: Horsti (, haukan tai kotkan pesä) on pitkänomainen, siirrosten rajaama maankuoren lohko, joka on maankuoren liikunnossa joutunut ympäristöään ylemmäksi. Siirrosrakenteille ovat tyypillisiä pystysuorat tai lähes pystysuorat siirrokset, jotka rajaavat maankuoresta alaspäin tai ylöspäin siirtyneitä suuria lohkoja. Joskus horsti kohoaa niin paljon ympäristöään ylemmäksi, että sitä voidaan nimittää vuoristoksi. Alkuperäiset pystyt rajapinnat häviävät vähitellen eroosion kuluttaessa niitä. Tunnetuin horsti lienee Saksan pohjoisin vuoristo Harz Leine- ja Saalejoen välissä. Vuoristomaisia horsteja ovat myös Vogeesien ja Schwarzwaldin vuoristot. Horstin vastakohta on vajoama.


title: Manuel Plaza Reyes

text: Manuel Plaza Reyes (17. maaliskuuta 1900 San Bernardo, Chile – 9. helmikuuta 1969 Santiago, Chile) oli chileläinen kestävyysjuoksija.


title: Manuel Plaza Reyes

text: Plaza Reyes osallistui vuoden 1924 kesäolympialaisten maratonille ja sijoittui kuudenneksi. Seuraavissa olympialaisissa vuonna 1928 Amsterdamissa Plaza Reyes voitti Chilelle maan ensimmäisen olympiamitalin sijoittumalla maratonjuoksussa toiseksi ajalla 2 tuntia, 33 minuuttia ja 23 sekuntia. Hän hävisi kilpailun voittaneelle Boughéra el-Ouafille 26 sekuntia. Reyes ja el-Ouafi jakoivat voimansa juoksussa tarkasti ja olivat 30 kilometrin kohdalla selvästi jäljessä kilpailua johtavia juoksijoita. Lopussa edellä olleiden hyytyessä he kuitenkin nousivat kärkisijoille.


title: Tiergarten Schönbrunn

text: Tiergarten Schönbrunn on Wienissä, Itävallassa sijaitseva eläintarha, joka avattiin vuonna 1752 maailman ensimmäisenä julkisena eläintarhana. Sen suosituimpia eläimiä ovat suuret kissapedot sekä isopandat. Tiergarten Schönbrunn sijaitsee Schönbrunnin linnan läheisyydessä.


title: Kawai

text: Kawai () on japanilainen musiikkialan yritys. Sen tunnetuimpia tuotteita ovat pianot ja elektroniset kosketinsoittimet.


title: Kawai

text: Kawai perustettiin 9. elokuuta 1927. Se valmistaa ja myy soittimia, johtaa musiikki- ja voimistelukouluja, myy tietokoneita, oheislaitteita ja muita elektronisia koneita sekä valmistaa ja myy koneita metallin ja puun työstämiseen. Yhtiö on listautunut Tokion pörssiin. Sen pääkonttori sijaitsee Hamamatsussa.


title: Kawai

text: Kawai soittimia Suomessa edustaa maahantuoja Tampereen Musiikki.


title: Kawai

text: Kawai valmisti aluksi Teisco nimellä ensimmäiset syntetisaattorit.


title: Kawai

text: "Syntetisaattorit""Sekvensserit""Kosketinsoittimet"


Tampereen teknillisen yliopiston ylioppilaskunta eli TTYY on kaikkien TTY:lla opiskelevien perustutkinto-opiskelijoiden edunvalvontajärjestö.


title: Tampereen teknillisen yliopiston ylioppilaskunta

text: Ylioppilaskunta on perustettu itse yliopiston tavoin 1972, mutta opiskelijatoiminta alkoi jo vuonna 1965, jolloin Tampereen Teekkarit -yhdistyksen toiminta alkoi. Tästä vuodesta lasketaan myös ylioppilaskunnan ikä.


text: Ylioppilaskuntaan kuuluu noin 7600 teekkaria. TTYY:n piirissä toimii n. 90 erilaista alayhdistystä. Liikuntatoiminnasta vastaa erikseen Teekkareiden Urheilu- ja Voimailukerho, TUrVoKe ry. Ylioppilaskunnan tunnetuin omistus on talkoovoimin rakennettu Teekkarisauna Mörrimöykky.


text: Ylioppilaskunnan ylintä päätösvaltaa käyttää 35-henkinen edustajisto, joka valitaan opiskelijoiden keskuudesta kaksivuotiskaudeksi. Toimivaltaa ylioppilaskunnassa käyttää hallitus sekä sihteeristö.


text: Ylioppilaskunnan virallisessa merkissä 12-hampaisen hammaspyörän päällä lepää vasara, joka on mukailtu Tampereen kaupungin vaakunassa olevasta vasarasta. Merkki on väriltään punainen, taustaväri on valkoinen.


title: Mohamed Sissoko

text: Mohamed Lamine Sissoko (s. 22. tammikuuta 1985 Mont-Saint-Agnain, Ranska) on malilainen jalkapalloilija, pelipaikaltaan keskikenttäpelaaja. Hän edustaa espanjalaista Levantea.


title: Mohamed Sissoko

text: Vuosina 2003—2005 Sissoko edusti espanjalaista Valenciaa, missä hän kaudella 2003/04 voitti Espanjan mestaruuden ja UEFA-cupin. Vuonna 2005 hän siirtyi englantilaisseura Liverpooliin, jonka managerina toimii entinen Valencian valmentaja Rafael Benítez, kahdeksan miljoonan euron siirtosummalla. Liverpoolissa hän voitti 2005 Mestarien liigan ja UEFA Super Cupin. Tammikuussa 2008 hän siirtyi Liverpoolista Juventukseen 13milj€ siirtosummalla.


title: Mohamed Sissoko

text: Sissoko käyttää kentällä usein koviakin otteita. Mestarien liigan ottelussa Benficaa vastaan hän loukkasi silmänsä pahoin saatuaan potkun päähänsä ja kausi näytti hänen kohdallaan olleen ohi, mutta hän palasikin takaisin jo 21. maaliskuuta FA Cupin otteluun Birminghamia vastaan, minkä Liverpool voitti 0-7.


title: Perungan Pojat

text: Perungan Pojat (lyh. PerPo) on vuonna 1947 perustettu urheiluseura Rovaniemeltä. Seuran päälaji on lentopallo, jossa sen edustusjoukkue pelaa Suomen korkeimmalla sarjatasolla SM-liigassa nimellä Team Lakkapää. Se pelaa kotiottelunsa Lapin urheiluopistolla. Valmentajana toimii Henri Tuomi. Aiempia valmentajia ovat muun muassa Ismo Tuominen ja Normunds Veinbergs.


title: Perungan Pojat

text: Perungan Pojat pelaa Mestaruusliiga Team Lakkapää nimellä yhteistyösopimuksen mukaisesti. Syksystä 2010 vuoteen 2015, viisi sarjakautta, joukkueen nimi liigassa on Team Lakkapää.Alkujaan seura perustettiin nimellä "Perunkajärven Pojat" Ounasvaaran Hiihtoseuran alajaostoksi Perunkajärven kylässä. Alkujaan seuralla oli vilkasta hiihto- ja mäenlaskutoimintaa. Vuonna 1990 seurassa alkoi vuosikymmenten tauon jälkeen lentopallotoiminta, ja edustusjoukkue nousi 12 vuodessa kuutossarjasta liigaan.


title: Perungan Pojat

text: Ennen lentopallon SM-liigakautta 2006 Perungan Pojat ja toinen rovaniemeläinen liigajoukkue Napapiirin Palloketut yhdistyivät Rovaniemen Santasport -tuotemerkin alla toimivaksi urheiluseuraksi. NaPa oli kuitenkin mukana vain yhden kauden ja jatkoi kaudella 2007–2008 pelaamista omana seuranaan ykkössarjassa.


title: Perungan Pojat

text: Ensimmäisellä Santasport-nimellä pelatulla kaudella runkosarjassa joukkue sijoittui lopuksi toiseksi edellään vain suurin mestarisuosikki Pielaveden Sampo. Pudotuspeleissä Santasport eteni aina finaaleihin asti, pudottamalla muun muassa edelliskauden Suomen-mestarin Tampereen Isku-Volleyn välierissä. Finaaleissa joukkue kohtasi mestarisuosikin Pielaveden Sammon. Finaalisarja alkoi Kuopiohallissa, jossa Sampo voitti ensimmäisen pelin erin 3–2. Rovaniemellä kotijoukkue otti 3–1 voiton, ja jatkoi voittokulkuaan Kuopion jäähallissa erin 3–1. Suomenmestaruus oli katkolla seuraavassa ottelussa kotikentällä Santasportille, mutta joukkue ei pystynyt voittamaan ottelua ja ottelusarja eteni viidenteen loppuotteluun. Kuopion jäähallissa pelatussa ottelussa Santasport voitti ensimmäisen Suomen-mestaruutensa vaiheikkaan vaiheiden jälkeen erin 3–2. Finaalisarja nostettiin yhdeksi kautta aikojen parhaimmista mitä on SM-liigassa pelattu.


title: Perungan Pojat

text: Santasport osallistui kaudella myös 2006–07 Top Teams Cupiin pudoten puolivälierissä pelattuaan venäläistä miljoonajoukkuetta Iskra Odintsovoa vastaan. Ensimmäinen ottelu oli päättynyt Venäjällä Odintsovan tiukkaan 3–2 voittoon ja toisessa pelissä Santasport voitti venäläiset 3–2 kotikentällään. Odintsovo pääsi lopulta lopputurnaukseen, koska se voitti ratkaisuerän, jonka voittaja selviytyi lopputurnaukseen.


title: Perungan Pojat

text: Santasport hajosi mestaruuskauden jälkeen heti, kun Napapiirin Palloketut sanoi irti yhteistyösopimuksen Perungan Poikien kanssa. Perungan Pojat jatkoivat edelleen silti SM-liigassa koska Napapiirin Palloketut eivät halunneet liigaan vaan jatkoivat edustustoimintaansa ykkössarjassa. Liigaan jääneen Perungan Poikien joukkueen nimi säilyi edelleen Santasportina.


title: Perungan Pojat

text: Kaudella 2007–08 Santasportin joukkue muuttui merkittävästi, kun hakkuri Mikko Oivanen siirtyi Turkin liigaan ammattilaiseksi ja passari Ugis Krastins lopetti uransa mestaruuteen. Joukkueeseen hankittiin kovanluokan ulkomaalaisvahvistus, kun amerikkalaishakkuri Matthew Webber liittyi mukaan, ja tuli näin paikkaamaan Oivasen jättämää aukkoa. Euroopan cupeissa Santasport pelasi aluksi CEV-cupissa, ja tämän jälkeen Challenge Cupissa. Challenge Cupissa Santasport eteni neljännesvälieriin, jossa se pelasi venäläistä Lokomotiv-Izumrudia vastaan. Santasport voitti neljännesvälierissä kotiottelussa Lokomotiv-Izumrudin joukkueen 3–1, mutta se ei riittänyt jatkoon pääsyyn. Santasport putosi jatkosta, koska se hävisi itänaapurissa toisen ottelunsa.


title: Perungan Pojat

text: SM-liigan runkosarjassa Santasport sijoittui toiseksi edellään vain mestarisuosikki Pielaveden Sampo. Sijoitus oli sama kuin edellisvuonna. SM-liigan puolivälierissä joukkue kohtasi Raision Loimun. Santasport voitti ottelusarjan luvuin 3–0. Välierissä Santasport kohtasi vammalalaisen VaLePa:n. Ottelusarja päättyi Santasportille voitoin 3–1. Joukkue kohtasi finaalissa Pielaveden Sammon. Sampo lähti finaalisarjaan edellisvuoden tapaan ennakkosuosikkina, mutta Santasport voitti kaksi ensimmäistä osaottelua ja nousi näin ennakkosuosikiksi. Pielaveden Sampo kuitenkin piristyi ja voitti kaksi seuraavaa ottelua. Viides ottelu pelattiin Kuopiohallissa. Ottelu ratkesi edelliskauden tapaan viidennessä erässä, jonka Santasport voitti 13–15, ja saavutti näin toisen peräkkäisen Suomen-mestaruutensa.


title: Perungan Pojat

text: Kaudeksi 2008-2009 Santasport on pestannut päävalmentajakseen tšekkiläisen Pavel Tresnakin, joka on valmentanut muun muassa Slovakian ja Tšekin A-maajoukkueita EM-kisoissa asti, sekä Euroopan huippujoukkuetta Paris Volleyta. Lisäksi joukkue hankki huippuluokan hakkurin Yhdysvalloista, kun Steve Klosterman liittyi joukkueen vahvuuteen. Kauan ei kuitenkaan Klostermania Rovaniemellä nähty kun selvisi että hän oli kärähtänyt huumeista edelliskaudella Puerto Ricossa, jossa asia oli painettu villaisella.


title: Perungan Pojat

text: Lopulta Santasportin hakkuriksi hankittiin yllättäen Pielaveden Sampon ikonipelaaja, latvialainen Salvis Cielavs. Cielavsin piti siirtyä pielavetisjoukkueesta Kyproksen pääsarjaan pelaamaan, ja Sampo lupasikin hänellä vapaat kädet tehdä sopimus ulkomaille. Kyproslainen joukkue ei kuitenkaan tehnyt yllättäen sopimusta latvialaisen kanssa, ja Cielavs päätti tehdä Santasportin kanssa sopimuksen. Kauden 2008-09 Eurocupissa Santasport pudotti jälleen uuden pommin lentopallokentillä, kun se kaatoi kaksinkertaisen mestareiden liigan voittojan Lokomotiv Belgrodin kotonaan erin 3-1. Vieraissa joukkue kärsi tiukan tappion venäläisjoukkueelle ja tippui näin Eurocupista. Santasportin tiputtanut Belgrod eteni lopulta aina Euroopan Cupin voittoon asti menettäen eniten eriä suomalaisjoukkueelle.


title: Perungan Pojat

text: SM-liigan runkosarjan rovaniemeläisjoukkue vei näytöstyyliin ja eteni suoraan puolivälieriin. Kempeleen Lentopallo kaatui puolivälierissä suoraan erin 3-0 kuten myös välierissä viime vuoden tapaan Vammalan Lentopallo voitoin 3-0. Finaalisarjassa joukkue ei yltänyt parhaimpaansa. Päävalmentaja Pavel Tresnakin mukaan joukkue pelasi 90-pronsenttisesti paremmin kauden kaikissa muissa otteluissa kuin finaaleissa. Pielaveden Sampo vei SM-kultaa voitoin 3-1.


title: Perungan Pojat

text: Kaudeksi 2009/2010 joukkue luopui Santasport-nimestä ja jatkoi liigassa nimellä Perungan Pojat. Perpo voitti runkosarjan ja johti puolivälieräsarjaa Raision Loimua vastaan jo voitoin 3-0. Joukkue kadotti kuitenkin vireensä, ja tippui välieristä voitoin 3-4. Ennen viimeistä ottelua PerPo oli erottanut Pavel Tresnakin tehtävistään, ja viimeisen ottelun joukkuetta valmensi Jukka Tuovinen.


title: Perungan Pojat

text: Syksystä 2010 vuoteen 2015, viisi sarjakautta, joukkueen nimi liigassa on Team Lakkapää.


title: Perungan Pojat

text: Kaudeksi 2010-11 PerPon valmennusvastuun otti englantilainen Shailen Ramdoo. Joukkue uudistui hieman, mutta runko pysyi joukkueella kohtuullisen hyvin kasassa. PerPo voitti runkosarjan, ja sen aikana myös lentopallon Liiga-Cupin. Joukkueen nestorille Normunds Veinbergsille haussa ollut Cup-kulta oli pääsyy peliuran pitkittämiseen vuodella. Runkosarjan voittoa PerPo ei juhlinut, ja joukkueen pelivire oli ailahtelevaista kevätkaudella. Pudotuspelien koittaessa kuitenkin joukkue löysi sen kadoksissa olleen peli-ilon ja eteni Suomen mestariksi häviten vain yhden ottelun pudotuspeleissä. Finaaleissa VaLePa kaatui otteluvoitoin 4-1. Samalla päättyi ikoni Normunds Veinbergsin pitkäaikainen pelaajaura.


title: Perungan Pojat

text: Kaudeksi 2011-12 Lakkapään joukkue muuttui jonkun verran, esimerkiksi Veinbergs lopetti uransa ja latvialaishakkuri Hermans Egleskalns siirtyi Belgian liigaan. Joukkue nuorentui, ja päävalmentajaksi tuli seuraikoni Veinbergs. Lakkapää pelasi läpi kauden ailahtelevasti, mutta menestyi silti hyvin. Joukkue voitti Suomen Cupissa hopeaa ja ponnisti runkosarjan viidenneltä tilalta lopulta pudotuspeleissä pronssille.


title: Pentti Kouri

text: Pentti Juha Kalervo Kouri (12. helmikuuta 1949 Kemijärvi – 22. tammikuuta 2009 Los Angeles, Yhdysvallat) oli suomalainen taloustieteilijä ja pääomasijoittaja. Hän oli Suomen ensimmäisiä sijoitusalan julkisuuden henkilöitä.


title: Pentti Kouri

text: Kouri oli toinen niistä kahdesta suomalaisesta, jotka saivat 1966 Suomen Kulttuurirahaston kaksivuotisen opiskelustipendin kansainväliseen Atlantic Collegeen. Vuonna 1970 hän valmistui Helsingin yliopistosta valtiotieteen maisteriksi, ja hänet palkattiin Kansainväliseen valuuttarahastoon. Valuuttarahaston tutkimusorganisaatiossa hän tapasi australialaisen taloustieteilijä Michael G. Porterin, jonka kanssa hän myöhemmin kehitti kansainvälisiin valuuttaliikkeisiin liittyvän Kouri–Porter-mallin. Kourin ja Porterin siteeratuin tieteellinen artikkeli on 1974 yhdysvaltalaisessa Journal of Political Economy -lehdessä julkaistu "International Capital Flows and Portfolio Equilibrium]". Kouri suoritti tohtorintutkinnon taloustieteestä vuonna 1974 MIT:ssa. Sen jälkeen hän toimi taloustieteen professorina Stanfordin, Yalen, Helsingin ja New Yorkin yliopistoissa.


title: Pentti Kouri

text: 1980-luvulla Kouri sai hoidettavakseen suursijoittaja George Sorosin Suomeen kohdistuvat sijoitukset. Hän nousi julkisuuteen 1980-luvun lopun mittavien osakekauppojen yhteydessä, kun Kansallis-Osake-Pankki ja Pohjola yrittivät saada haltuunsa Suomen Yhdyspankin. Pankit rahoittivat tätä nurkanvaltausta "kilpimieheksi" nostamansa Kourin avulla. Yritys oli suurisuuntainen, ja siinä käytettiin rahaa miljardeja markkoja ja kuljetettiin kuorma-autolasteittain osakekirjoja. Julkisuudessa Kourista alettiin puhua "Suomen omistajana", vaikka hän tosiasiassa oli pelkkä bulvaani. Kansallispankki ei voinut enää lain puitteissa lisätä omistuksiaan, joten se joutui käyttämään välikäsiä.


title: Pentti Kouri

text: Kouri-kauppoina tunnettu valtaushanke epäonnistui. Pankkitarkastusvirasto tulkitsi myöhemmin, että kauppojen rahoituksessa oli toimittu liikepankkilain vastaisesti, sillä sijoittaja ja pankki olivat sopineet voitonjaosta keskenään. Epäselvyydet johtivat lopulta KOP:n pääjohtajan Jaakko Lassilan eroon.


title: Pentti Kouri

text: Kouri oli yksi hakukone Hakian perustajista ja rahoittajista ja toimi sen hallituksen puheenjohtajana.


title: Pentti Kouri

text: Kouri kokosi 1980-luvulla mittavan nykytaiteen kokoelman, joka siirtyi velkojen takia Postipankin kautta opetusministeriölle. Sittemmin se päätyi Nykytaiteen museo Kiasman kokoelmiin. Kourin kokoelmissa oli muun muassa minimalismia ja arte poveraa edustavia taiteilijoita ja suuri kokonaisuus Helsinki Schoolin valokuvaajien teoksia. Kourin asiantuntemuksesta kertoo, että hänet valittiin Tate Galleryn kansainvälisen työvaliokunnan jäseneksi.


title: Pentti Kouri

text: Ensimmäisestä avioliitosta Maria Kourin kanssa Pentti Kourilla on poika Janne Kouri. Toisesta liitosta Elly Kourin kanssa Pentti Kourilla on lapset Laila, Clarissa, Nicole ja Kyle. Pentti Kourin sisar Marjatta Huuhtanen on naimisissa Kelan entisen pääjohtajan Jorma Huuhtasen kanssa. Lisäksi Pentillä oli veljet Pekka ja Mauri. Myös Pentti Kourin iäkäs äiti eli poikansa poismennessä.


title: Moresnet

text: Moresnet tai Puolueeton Moresnet () oli noin 3,5 neliökilometrin suuruinen eurooppalainen pikkuvaltio, joka oli olemassa vuodesta 1816 vuoteen 1919. Sen kaksi suurta naapuria eivät päässeet sopuun alueen omistuksesta, joten alueesta tehtiin neutraali valtio. Moresnet sijaitsi noin 7 kilometriä lounaaseen Aachenista, suoraan etelään Belgian, Saksan ja Alankomaiden rajojen kohtauspisteestä Vaalserbergillä.


title: Moresnet

text: Wienin kongressin aikana 1815 Euroopan rajat piirrettiin uudelleen uusien valta-asetelmien mukaan. Yksi määriteltävistä rajoista oli Alankomaiden ja Preussin välinen raja. Suurimmaksi osaksi osapuolet olivat yksimielisiä rajan kulkemisesta vanhojen jakolinjojen mukaan, mutta Moresnetin alueella ("mairie") havaittiin ongelma. Moresnetin ja Neu-Moresnetin kylien välissä sijaitsi arvokas "Vieille Montagnen" sinkkikaivos (). Kumpikin valtio halusi saada kaivoksen itselleen, ja kompromissi saavutettiin 26. kesäkuuta 1816: Moresnet jaettaisiin kolmeen osaan. Moresnetin kylästä tulisi osa Alankomaita, Neu-Moresnetista osa Preussia sekä kaivoksesta ja tämän läheisestä Kelmisin kylästä () puolueeton alue, jota molemmat valtiot hallitsisivat yhteishallituksen avulla. Alueen raja määriteltiin virallisesti rajapyykein 23. syyskuuta 1818 alkaen.


title: Moresnet

text: Uusi Moresnetin alue oli suurin piirtein kolmion muotoinen, ja sen eteläosan läpi kulki Aachenin ja Liègen välinen päätie. Kylä ja kaivos sijaitsivat aivan tien pohjoispuolella. Valtion pohjoiskärjessä kohosi Vaalserberg. Kun Belgia sai itsenäisyytensä Alankomaista vuonna 1830, Alankomaiden vastainen raja siirtyi Belgian hallintaan, ja Belgiasta tuli yhteishallinnon toinen osapuoli (vaikka Alankomaat ei virallisesti ikinä luovuttanutkaan valtaa alueesta Belgialle). Vuonna 1859 Moresnetille annettiin suurempi autonomia, kun perustettiin pormestarin virka ja kymmenhenkinen neuvosto. Pormestarin nimitti naapurimaiden kaksi kuninkaallista virkailijaa.


title: Moresnet

text: Elämää Moresnetissa hallitsi tärkein työnantaja, sinkkikaivos, joka veti työntekijöitä myös naapurimaista. Maan asukasluku ei koskaan kuitenkaan ylittänyt 3 000:ta. Puolueettomana alueena Moresnetilla oli useita etuja: verot olivat alhaiset, naapurimaihin ei tarvinnut maksaa vientitulleja ja maassa oli halvat hinnat. Suurin osa palveluista, kuten posti, jaettiin Belgian ja Preussin välillä (kuten nykyään Andorrassa). Paikallisväestöllä oli myös oikeus valita, kumman maan armeijaan ja oikeuslaitokseen he halusivat kuulua/osallistua. Puolueettomuuden huonona puolena oli, että Moresnetin asukkaita pidettiin valtiottomina, eikä heille sallittu omia asevoimia.


title: Moresnet

text: Kun kaivos oli hyödynnetty tyhjiin vuonna 1885, Moresnetin selviytyminen omana alueenaan tuli epävarmaksi. Itsenäisemmän valtion perustamiseksi esitettiin useita ideoita, kuten kasinon perustaminen sekä oman postilaitoksen ja postimerkkien käyttöönotto. Merkittävin ehdotus tuli tohtori Wilhelm Mollylta, joka ehdotti vuonna 1908 Moresnetista maailman ensimmäistä esperantoa puhuvaa valtiota, jonka nimeksi tulisi "Amikejo" (”ystävyyden paikka”). Ehdotettu kansallislaulu oli samanniminen esperantonkielinen marssi. Osa Kelmisin asukkaista opetteli esperantoa, ja ideaa tukeva tapahtuma pidettiin kylässä 13. elokuuta 1908.


title: Moresnet

text: Aika aikoi kuitenkin loppua. Belgia tai Preussi eivät olleet luopuneet alkuperäisistä vaatimuksistaan alueeseen. Erityisesti Preussi otti aikaisempaa aggressiivisemman kannan Moresnetiin vuoden 1900 tienoilla, ja sitä syytettiin sabotaasista ja hallintoprosessin häirinnästä oman asiansa ajamisen hyväksi. Ensimmäisen maailmansodan sytyttyä vuonna 1914 Saksa miehitti Belgian ja liitti alueen itseensä 1915. Versailles’n sopimuksessa 1919 ”välikaikaisesti puolueeton” alue annettiin Belgialle. Saksalaiset ottivat sen lyhyesti haltuunsa toisen maailmansodan aikana, mutta se palautettiin Belgialle 1944. Belgian hallinnon alla Moresnetista tuli Kelmisin kunta, johon liitettiin vuonna 1977 naapurikunnat Neu-Moresnet ja Hergenrath. Nykyään Neu-Moresnetissa on pieni Göhltalin museo, jossa esitellään alueen historiaa. Moresnetin 60 rajapyykistä yli 50 on yhä pystyssä.


title: Dachhiri Sherpa

text: Dachhiri Dawa Sherpa (s. 13. marraskuuta 1969 Chulemo-Taskindu Solukumbu) on nepalilainen kestävyysurheilija.


title: Dachhiri Sherpa

text: Ennen kestävyysurheilijan uraansa Sherpa vietti seitsemän vuotta luostarissa Bhutanissa. Hän on muun muassa voittanut 4 000 metrin korkeudessa Himalajan vuoristossa käydyn tuhannen kilometrin mittaisen vaelluskilpailun sekä voittanut ja saavuttanut palkintosijoja lukuisissa ultrajuoksukilpailuissa ja vuoristomaratonjuoksuissa. Hän on myös kiivennyt Mount Everestille.


title: Dachhiri Sherpa

text: 2006 Torinon olympialaisissa Sherpa muodosti maansa yhden urheilijan kisajoukkueen. Hän osallistui 15 kilometrin perinteisen hiihtotavan kilpailuun, jossa sijoittui maaliin tulleista kolmanneksi viimeiseksi.


title: Dachhiri Sherpa

text: Sherpalla ja hänen sveitsiläisellä vaimollaan on yhdeksän lasta.


title: Elokuvamusiikki

text: Elokuvamusiikki on elokuvassa käytettävää musiikkia, joka on joko sävelletty nimenomaisesti tiettyä elokuvaa varten tai sijoitettu siihen. Musiikilla luodaan ja tehostetaan kuvamateriaalin ja muun ääniraidan luomaa tunnelmaa.


title: Elokuvamusiikki

text: Elokuvamusiikkia ovat säveltäneet kaikkien musiikin alojen edustajat klassisen ja oopperamusiikin säveltäjistä rock-säveltäjiin. Jotkut säveltäjät ovat erikoistuneet elokuviin, ja toiset tekevät elokuvamusiikkia muun uransa ohella. Elokuvien orkesterimusiikki perustuu tyyliltään useimmiten romantiikan ajan musiikkiin.


title: Elokuvamusiikki

text: Elokuvamusiikkina voi toimia jokin laulu, improvisoitu säestys, tai varta vasten elokuvaan sävelletty musiikki. Sen avulla voidaan luoda vaikutelma tietystä ajasta ja paikasta, se voi luoda tunnelmaa ja ilmapiiriä, se voi korostaa tiettyjä elementtejä selkeyttäen juonta ja kerronnan etenemistä, se voi ohjata katsojan suhtautumista kerrontaan, se voi selventää elokuvan hahmojen ajatuksia ja tarkoitusperiä, tai se voi luoda ja voimistaa hahmojen ja yleisön kokemia tunnetiloja kuten jännitystä tai rakkautta. Elokuvamusiikin avulla voidaan yhdistää muuten irrallisia kuvia ja antaa niille rytmi. Sitä voidaan käyttää myös itsenäisenä kerronnan elementtinä. Esimerkiksi Quentin Tarantinon "Reservoir Dogsissa" musiikki on paikoin merkittävässä osassa hahmojen luonteen kuvauksen syventämisessä.


title: Elokuvamusiikki

text: Elokuvamusiikki nojaa usein katsojan tunnistamiin kulttuurisiin konventioihin, kuten vaskipuhaltimiin kuvastamaan länsimaisessa elokuvassa sankarillisuutta ja intialaisessa roistomaisuutta, tai jousisoittimiin ja nouseviin, kauniisiin melodioihin kuvastamaan romanttista intohimoa. "Psykon" (1960) suihkukohtauksessa Bernard Herrmann loi kauhua melodiattomuudella, arvaamattomilla rytmeillä, riitasoinnuilla sekä kirkuvilla viuluilla ja matalilla bassoilla. Ennio Morricone käytti "Hyvissä, pahoissa ja rumissa" (1966) odotustenvastaisesti mollia monissa vauhdikkaissa toimintakohtauksissa ja duuria vakavissa ja melankolisissa kohtauksissa. Tällaisilla valinnoilla elokuvan tekijät voivat ohjailla katsojaa tunnetasolla ja psykologisesti.


title: Elokuvamusiikki

text: Musiikissa voidaan käyttää johtoaiheita tärkeille henkilöille, tapahtumille ja tilanteille. Niitä voidaan soittaa muunnellen tilannekohtaisesti. Esimerkkinä voidaan mainita Imperiumin marssin "Tähtien sodasta". "Taru sormusten herrasta" -trilogia käyttää johtoaihetekniikkaa monien henkilöiden ja paikkojen yhteydessä.


title: Elokuvamusiikki

text: Musiikin määrä vaihtelee elokuvittain. Useimmissa elokuvissa musiikkia käytetään ainakin jonkin verran. Joissain elokuvissa musiikkia on tuskin lainkaan, toisissa taas on vain harvoja kohtia missä musiikkia ei olisi taustalla. Rauni Mollbergin "Tuntemattomassa sotilaassa" ei käytetä musiikkia ollenkaan, ellei se ole osa tapahtumia.


title: Elokuvamusiikki

text: Elokuvamusiikin tekotapa riippuu monesta asiasta. Intian Bollywoodissa elokuvamusiikin tekijöillä on paljon enemmän vapauksia kuin Yhdysvaltain Hollywoodissa. Jotkut ohjaajat osallistuvat musiikin suunnitteluun, ja toiset ohjaajat antavat säveltäjälle paljon vapauksia. Jotkut tunnetuimmat säveltäjät, kuten Bernard Herrmann, ovat vaatineet tiukasti itselleen viimeisen sanan musiikkiinsa. Joillain ohjaajilla ja elokuvasäveltäjillä on pitkäaikainen yhteistyösuhde, kuten Steven Spielbergillä ja John Williamsilla sekä Rainer Werner Fassbinderilla ja Per Rabenilla.


title: Elokuvamusiikki

text: Jotkut ohjaajat säveltävät itse elokuviensa musiikin tai osan siitä. Heistä tunnetuimpia ovat olleet esimerkiksi Satyajit Ray, D. W. Griffith, Teinosuki Kinugasa, Charles Chaplin, John Carpenter ja Clint Eastwood. John Ford tunsi hyvin Yhdysvaltain musiikkiperinteen ja valitsi lännenelokuviensa kansanlaulut itse. Akira Kurosawa antoi säveltäjilleen joka elokuvaansa eri mallin jota jäljitellä, esimerkiksi "Rashomoniin" (1950) Ravelin "Boleron". Jean-Luc Godard saattoi sijoittaa säveltäjänsä valmiiksi tekemän musiikin kokonaan itse elokuvaansa. Joskus ohjaaja ja säveltäjä ovat olleet lähes tasaveroisia kumppaneita kuvan ja musiikin yhdistämisessä, kuten Sergei Eisenstein ja säveltäjä Sergei Prokofjev "Aleksanteri Nevskissä" (1938). Elokuvahistorian tunnetuimpia ohjaaja-säveltäjäpareja olivat Alfred Hitchcock ja Bernard Herrmann. Hitchcockilla oli paljon ajatuksia elokuviensa musiikista, mutta hän antoi Herrmannille melko vapaat kädet. Hitchcock oli esimerkiksi halunnut jättää "Psykon" (1960) kuuluisan suihkukohtauksen ilman musiikkia, mutta Herrmann teki siihen kuitenkin unohtumattoman musiikin. Kaksikon yhteistyö katkesi kuitenkin katkerasti 1966, kun Hitchcock erotti Herrmannin erimielisyyksistä "Revitty esirippu" -elokuvan musiikista.


title: Elokuvamusiikki

text: Vielä 1930-luvun Hollywoodissa ohjaajalla oli musiikin suhteen paljon nykyistä vähemmän valtaa, ja vaikutusvaltaiset tuottajat kuten David O. Selznick saattoivat suureksi osaksi määrätä elokuvan musiikista.


title: Elokuvamusiikki

text: Hollywoodin ja muun maailman elokuvateollisuuden käytäntönä on kutsua elokuvasäveltäjä töihin kun kuvaukset ovat ohi. Animaatioelokuva on poikkeus: siinä musiikki sävelletään ennen piirrostyötä. Useimmat säveltäjätkin tekevät musiikin mieluiten jo kuvattuun materiaaliin. Jotkut säveltäjät haluavat kuitenkin lukea jo elokuvan käsikirjoituksen ja joskus keskustellakin siitä ohjaajan kanssa. Esimerkiksi säveltäjä Tan Dun keskusteli elokuvan "Hiipivä tiikeri, piilotettu lohikäärme" (2000) ohjaajan Ang Leen kanssa elokuvan musiikista jo neljä vuotta ennen tuotannon alkua. Säveltäjä Gabriel Yared kirjoittaa Jean-Jacques Beineix’n elokuviin yleensä suurimman osan musiikista jo ennen kuvausten alkua, ja ohjaaja soittaa tätä musiikkia kuvauksissa. Jotkut säveltäjät seuraavat itsekin kuvauksia: esimerkiksi Danny Elfman kertoo saaneensa "Batmanin" (1989) kuvauspaikalta inspiraatiota sävellystyöhönsä.


title: Elokuvamusiikki

text: Useimmat elokuvasäveltäjät saavat elokuvasta raakaversion, johon he säveltävät musiikin. Hollywoodissa elokuvasäveltäjä on perinteisesti ja vielä nykyisinkin saanut kolmesta kuuteen viikkoa aikaa, ja jotkut tunnetuimmat säveltäjät enemmän. Ennio Morricone on yleensä pyytänyt yhtä kuukautta, ja A. R. Rahman teki "Slummien miljonäärin" (2008) musiikin kolmessa viikossa.


title: Elokuvamusiikki

text: Joskus ohjaaja liittää elokuvaan aluksi väliaikaisen musiikkiraidan, jossa on jotain vanhaa musiikkia eikä vielä elokuvaa varten sävellettyä. Tällaista musiikkiraitaa saatetaan käyttää etenkin elokuvien ennakkopätkien taustalla. Ohjaaja voi käyttää sitä myös malliksi säveltäjälle. Joskus väliaikaiseksi tarkoitettu musiikki jätetäänkin elokuvaan, kuten elokuvissa "Miehuuskoe" (1967) ja "" (1968).


title: Elokuvamusiikki

text: Musiikin tekeminen elokuvaan aloitetaan merkkaamalla elokuvan raakaversiossa kohdat, joihin halutaan musiikkia. Merkkaamisen voi tehdä ohjaajasta riippuen ohjaaja itse, säveltäjä, tai musiikin editoija. Esimerkiksi "Slummien miljonäärin" musiikin paikat merkkasi ohjaaja Danny Boyle, ja säveltäjä Rahman lähetti hänelle muutaman musiikkinäytteen, joista Boyle valitsi mieluisimman.


title: Elokuvamusiikki

text: Elokuvasäveltäjä on perinteisesti työskennellyt pöydän tai pianon ääressä, mutta viime aikoina yhä useammin tietokoneella. Hollywoodissa säveltäjät kirjoittavat musiikista melodian ja harmonioiden luonnoksen, josta sovittajat sovittavat orkesteriversion. Muualla kuin Yhdysvalloissa on yleisempää, että säveltäjä myös sovittaa musiikkinsa itse. Tietokoneella säveltävä elokuvasäveltäjä voi luoda MIDI-pohjaisia demoja nuottikirjoituksineen sovittajan sovitettavaksi orkesterille.


title: Elokuvamusiikki

text: Eräs tunnettu yhteistyö ohjaajan ja säveltäjän välillä nähdään elokuvan "Hyvät, pahat ja rumat" loppukohtauksessa, jossa Sergio Leone on sovittanut Ennio Morriconen sävellyksen kohtaukseen. Toinen esimerkki on Steven Spielbergin elokuvassa "E.T. – The Extra Terrestrial", jossa hänen pitkäaikaisella työtoverillaan John Williamsilla oli vaikeuksia saada musiikki sykronoitua tiettyihin kohtauksiin. Spielberg antoi Williamsille mahdollisuuden nauhoittaa musiikin ilman kuvamateriaalia, vapaasti. Sen jälkeen Spielberg editoi kohtauksen uudelleen sopimaan musiikkiin täydellisesti.


title: Elokuvamusiikki

text: Bollywoodissa oli tapana vielä 1990-luvulle asti, että taustamusiikin tekijöitä ei ilmoitettu elokuvan tekijäluetteloissa, vaan kunnian siitä sai musiikillinen ohjaaja.


title: Elokuvamusiikki

text: Kun musiikki on sävelletty, orkesteri tai yhtye esittää ja nauhoittaa sen, yleensä säveltäjän johdolla. Orkesteri soittaa yleensä ison kankaan edessä, jossa elokuva pyörii. Näin musiikki ja kuvat saadaan synkronoitua tarkasti. Orkesterinjohtaja katselee elokuvaa samalla kun johtaa orkesteria, ja joskus filmiin on lisätty tempomerkintöjä ja iskukohtia helpottamaan musiikin synkronointia elokuvaan. Soittajat voivat kuunnella apunaan metronomin tikitystä korvakuulokkeista.


title: Elokuvamusiikki

text: Hollywoodin kulta-aikoina studioiden orkestereissa oli 40–65 soittajaa. Nykyisin vain suurten budjettien elokuvissa käytetään niin suuria orkestereita: esimerkiksi "Batmanissa" oli 110 soittajaa ja "Tanssii susien kanssa" -elokuvassa 95. Bollywoodissa on käytetty joskus kolmeakin sataa soittajaa yhdessä elokuvassa. Tietokoneen avulla säveltäjät pystyvät nykyisin halutessaan tekemään musiikin kokonaan itse säveltämisestä esittämiseen, ilman sovittajia tai orkesteria.


title: Elokuvamusiikki

text: Säveltäjä ei yleensä osallistu musiikin miksaukseen ja jälkiäänitykseen, jossa musiikkipätkät yhdistetään filmiin tai hylätään.


title: Elokuvamusiikki

text: Musiikki tuli elokuvaan heti sen keksimisen jälkeen 1895, kun Lumièren veljekset esittelivät kinematografinsa ja Max Skladanowsky näytti varhaisimmat elokuvansa. Skladanowskyn esityksissä orkesteri soitti sekä elokuviin sävellettyä musiikkia että erilaista tanssimusiikkia. Lumièren veljesten ensimmäisten näytösten mahdollisesta musiikista ei ole säilynyt tietoa, mutta pian näytöksissä soitettiin pianoa ja urkuharmonia. Joitain varhaisia mykkäelokuvia elokuvan historian ensimmäisen vuosikymmenen aikana ja sen jälkeenkin esitettiin hiljaisuuden vallitessa, mutta useimmissa esityksissä oli soittaja, usein juuri pianisti, iso tai pieni orkesteri, tai fonografilta soitettua musiikkia. Soitto saattoi olla jatkuvaa tai jaksoittaista, ja joskus soittajat improvisoivat valkokankaan tapahtumia mukaillen. Suurin osa musiikista oli vanhaa, mutta myös varta vasten elokuvaa varten sävellettyä musiikkia esitettiin jo varhain. Eri maissa suosittiin kunkin maan perinteistä musiikkia.


title: Elokuvamusiikki

text: Kun elokuva alkoi kehittyä taidemuotona voimakkaasti vuoden 1905 jälkeen, myös sen musiikkiin alettiin kiinnittää entistä enemmän huomiota. Elokuvateatterit alkoivat mainostaa tarjoamaansa korkealaatuista musiikkikokemusta. Orkestereille julkaistiin monenlaisia musiikkikokoelmia erilaisia kohtauksia varten. Niissä oli nuotteja esimerkiksi hääkohtauksiin, taistelukohtauksiin, tulipalokohtauksiin, konnien esiintymiseen tai intiaanikohtauksiin. 1910-lukuun mennessä länsimaiden elokuvamusiikki toteutti jo useimpia niitä funktioita ja keinoja, joita se käyttää nykyisinkin. Suuri osa mykkäelokuva-ajan musiikista on kuitenkin jo kadonnut, tai sitä ei koskaan edes kirjoitettu ylös.


title: Elokuvamusiikki

text: Säveltäjä Richard Wagnerin "Gesamtkunstwerk"-teorialla ja hänen johtoaiheiden käytöllään oli suuri merkitys elokuvamusiikin varhaisessa kehityksessä. Parhaiten säilynyt varhainen esimerkki kokonaisesta elokuvaan sävelletystä teoksesta on Camille Saint-Saënsin musiikki elokuvaan "L'Assassinat du Duc de Guise" (1908). Yhdysvalloissa alkuperäismusiikkia alettiin julkaista 1910 alkaen, tosin se koostui usein vanhasta materiaalista uudelleen koostettuna. Elokuvia varten suunnitellut "The Mighty Wurlitzer" -urut tulivat erityisen yleisiksi. Sillä ja sen lukuisilla kilpailijoilla pystyi tuottamaan musiikin lisäksi monenlaisia ääniefektejä.


title: Elokuvamusiikki

text: Warner Bros. otti 1926 käyttöön Vitaphone-järjestelmän, jossa levyjä soitettiin orkesterisyvennykseen sijoitetuista kaiuttimista. Vuonna 1927 esitettiin ensimmäinen puhuttu äänielokuva, musiikkielokuva "Jazzlaulaja". Uusien tekniikoiden myötä elokuvien musiikin tekninen laatu parani nopeasti. Musikaaleista tuli hyvin suosittuja 1930-luvun taitteessa, ja puhe-elokuvissakin oli usein musiikkinumeroita. Etenkin Intiassa musiikista tuli oleellinen osa kaikkea elokuvaa maan musiikkiteatteriperinteen vahvuuden vuoksi. Myös etninen musiikki sai elokuvasta hyvän esityskanavan länsimaissa. Aivan äänielokuvan alkuvuosina musiikki äänitettiin samaan aikaan kun dialogikin, ja orkesteri oli näyttelijöistä viereisessä huoneessa.


title: Elokuvamusiikki

text: 1930-luvun alun Hollywoodin elokuvasäveltäjät olivat useimmiten eurooppalaisia klassisen koulutuksen saaneita säveltäjiä. Ensimmäisen moderniksi kutsutun elokuvamusiikin teki Max Steiner "King Kongiin" (1933). Hän käytti johtoaiheita ja muita sinfonisia tekniikoita antaakseen elokuvan hahmoille syvyyttä. Steiner teki myöhemmin musiikin moneen muuhunkin klassikkoon, kuten "Tuulen viemää" (1939).


title: M/S Malmi

text: M/S Malmi oli Etelä-Suomen Laiva -varustamon omistama kuivalastialus. Alus oli 7. joulukuuta 1979 täydessä hiililastissa matkalla Puolasta Turkuun, kun se upposi myrskyssä Itämereen. Paikalle tulleet M/S "Bore Sky" ja neljä ruotsalaista pelastushelikopteria saivat pelastettua 14 ihmistä, mutta 11 miehistön jäsentä ja kolme matkustajaa hukkui.


title: M/S Malmi

text: Englantilaisvarustamon M/S "Sugar Transporter" valmistui vuonna 1958. Varustamo kuljetti tällä osittain niittaamalla ja osittain hitsaamalla valmistetulla laivalla raakasokeria Länsi-Intiasta Englantiin. Vuonna 1966 Etelä-Suomen Laiva "("nyk. ESL Shipping Ltd")" osti sen ja antoi sille nimen "Malmi". Varustamolla oli tapana nimetä laivansa Helsingin paikannimien nimien mukaan: M/S "Alppila", M/S "Arkadia", M/S "Eira", M/S "Hesperia", "M/S Pasila" ja M/T "Vuosaari".


title: M/S Malmi

text: Suomen lipun alla liikennöineen laivan kotisatama oli Helsinki ja radiotunnus OGRQ. "Malmi" kuljetti puutavaraa Välimerelle, rahtia Yhdysvaltoihin sekä toi koksia ja malmia Suomeen. Katsastukset laiva oli läpäissyt normaalisti. Viimeksi "Malmi" oli telakoitu Gdyniassa heinäkuussa 1978.


title: M/S Malmi

text: "Malmi" oli viemässä 6 500 tonnin kivihiililastia Gdyniasta Turun sähkölaitokselle. Illalla kello 20.30 "Malmin" päällikölle ilmoitettiin laivan kallistumisesta vasemmalle ja kallistumisen hitaasta lisääntymisestä. Alus kertoi radiolla asiasta "Bore Skylle", joka lähti lähemmäksi. Kello 23.44 päällikkö lähetti hätäsanoman ja ruotsalaiset pelastushelikopterit lähtivät liikkeelle. Kello 23.57 päällikkö peruutti hätäsanoman ilmoittaen yrittävänsä oikaista laivan pumppaamalla. Kello 0.17 päällikkö uudisti hätäviestin, kun laivan kallistuma oli 70 astetta, jolloin merenkäynti vei mennessään puhallettavan pelastuslautan ja toisen pelastusveneen.


title: M/S Malmi

text: Tuulen nopeus oli 20 metriä sekunnissa, aaltojen korkeus 8–10 metriä ja räntäsade haittasi näkyvyyttä. Miehistö kokoontui kannelle, huuhtoutui mereen ja pelastautui vedestä veneeseen ja kumilautalle. Veden lämpötila oli 5–6 astetta. Ensimmäinen helikopteri oli paikalla 0.30.


title: M/S Malmi

text: "Malmi" pyörähti ympäri, kellui vähän aikaa ylösalaisin ja vajosi pohjaan valot palaen. Kello 0.38 "Bore Sky" ei nähnyt enää "Malmin" valoja. "Malmi" upposi 40 meripeninkulmaa koilliseen Gotska Sandöstä koordinaateissa 58 astetta 48,4 minuuttia pohjoista leveyttä ja 20 astetta 21,3 minuuttia itäistä pituutta.


title: M/S Malmi

text: Neljä ruotsalaista helikopteria ja "Bore Sky" saivat pelastettua 14 laivassa ollutta. Osan heistä helikopterit veivät Ruotsiin sairaalaan, osan toi "Bore Sky" Turkuun. Aaltoihin katosi 14 ihmistä.


title: M/S Malmi

text: Myöhemmin ilmeni, että "Malmin" kansi repesi ja että siksi laivaan pääsi vettä.


title: Waterloo

text: Waterloo [vaterloo] () on kaupunki Vallonian Brabantissa Belgiassa. Vuoden 2011 alussa Waterloossa oli 29 699 asukasta. Kaupungin pinta-ala oli 21 neliökilometriä ja väestötiheys 1 414 asukasta neliökilometrillä.


title: Waterloo

text: Neljännes Waterloon asukkaista on nykyään ei-belgialaisia, ja heistä suurin osa käy töissä lähellä olevassa Brysselissä, Euroopan unionin hallintokaupungissa. Waterloossa sijaitsee myös St. John's International School, joka on yksi Belgian suurimmista kansainvälisistä kouluista, sekä skandinavialainen koulu, Scandinavian School of Brussels (SSB).


title: Waterloo

text: Kuuluisin Waterloo on kuitenkin 18. kesäkuuta 1815 käydystä Waterloon taistelusta, joka sinetöi Napoleon Bonaparten tappion ja Napoleonin sotien päätöksen.


title: HMS Victory

text: HMS Victory oli Britannian Kuninkaallisen laivaston amiraalin Horatio Nelsonin lippulaiva, jonka kannella hän sai kuolettavan osuman tarkka-ampujan luodista Trafalgarin taistelun alussa 21. lokakuuta 1805. Alus on ainoa säilynyt Ranskan vallankumoussotiin ja Napoleonin sotiin osallistunut sotalaiva maailmassa.


title: HMS Victory

text: Laivaston esikunta () teki päätöksen kahdentoista uuden Sladen suunnitteleman aluksen tilaamisesta 6. kesäkuuta 1759. "Victory" tilattiin 24. kesäkuuta 1759 Chathamin telakalta, missä köli laskettiin 23. heinäkuuta 1759 päärakennusmestarina John Lock. Alus nimettiin 30. lokakuuta 1760 annetun Amiraliteetin määräyksen mukaisesti "Victoryksi". Aluksen rakentamisesta vastannut mestari Lock kuoli vuonna 1762, ja hänen tilalleen tuli Edward Allin. Alus laskettiin vesille 7. toukokuuta 1765. Aluksen rungon rakentaminen maksoi 57 748 puntaa, johon lisättiin 5 426 puntaa takilointiin ja varustamiseen.


title: HMS Victory

text: Alusta ei kuitenkaan otettu palvelukseen, vaan se siirrettiin reserviin, kunnes Ranska liittyi mukaan Yhdysvaltain vapaussotaan.


title: HMS Victory

text: "Victory" otettiin palvelukseen 12. maaliskuuta 1778 päällikkönä sir John Lindsay, jonka tehtävänä oli huoltaa ja varustaa alus merelle lähtöä varten. Päällikön tehtävät otti vastaan 15. toukokuuta Jonathan Faulkner, ja alus määrättiin Kanaalin laivaston komentajan amiraali Augustus Keppelin lippulaivaksi, ja aluksella oli avustavana lippu-upseerina kontra-amiraali John Campbell. Keppelin laivasto lähti 8. kesäkuuta koulutuksen päätyttyä merelle.


title: HMS Victory

text: Alus osallistui 23. heinäkuuta Ushantin taisteluun osaston lippulaivana. Taistelun seurauksena aluksen takila hajosi lähes täydellisesti. Taistelun päätyttyä Keppelin osasto purjehti Cawsandiin korjaamaan vaurioita. Alus saapui 27. lokakuuta ankkuriin Spitheadiin, kunnes siirtyi 10. maaliskuuta 1779 Portsmouthiin.


title: HMS Victory

text: Henry Collins otti aluksen päällikkyyden vastaan 27. maaliskuuta 1779. Alus oli huhtikuussa telakalla huollettavana, mistä se siirtyi 27. huhtikuuta takaisin ankkuripaikalleen Spitheadiin. Alus siirtyi amiraali Sir Charles Hardyn, joka nosti lippunsa aluksella 17. toukokuuta, lippulaivaksi.


title: HMS Victory

text: Alus palveli loppuvuoden ajan Kanaalin laivastossa kotisatamanaan Spithead. Se siirtyi 8. helmikuuta 1780 Portsmouthiin, jossa se siirrettiin maaliskuussa telakalle kuparoitavaksi.


title: HMS Victory

text: Aluksen päälliköksi määrättiin toukokuussa 1780 John Clayton, ja se siirtyi samalla amiraali Sir Francis Gearyn lippulaivaksi, kunnes se siirtyi syyskuussa Sir Francis William Draken lippulaivaksi. Aluksen päälliköksi määrättiin huhtikuussa 1781 John Howarth, ja se siirtyi vara-amiraali Hyde Parkerin lippulaivaksi, kunnes se siirtyi kesäkuussa kommodori John Elliotin lippulaivaksi ja edelleen syyskuussa kontra-amiraali Richard Kempenfeltin lippulaivaksi.


title: HMS Victory

text: "Victory" on edelleen nimellisesti laivaston vahvuuteen kuuluva alus. Se on kuitenkin pysyvästi sijoitettu kuivatelakalle, eikä se ole purjehduskunnossa. Vanhin "täydessä palveluksessa" oleva sota-alus on Yhdysvaltain laivaston "USS Constitution".


title: Reikäleipäkunta

text: Reikäleipäkunta (joskus myös "kehyskunta") on nimitys, jota on käytetty Suomessa kaupunkia tai kauppalaa ympäröineestä maalaiskunnista. Nimitys reikäleipäkunta tulee siitä, että ympäröivä kunta muistuttaa jossain määrin pyöreää ruisleipää, josta puuttuu toiseen kuntaan (yleensä kaupunkiin tai kauppalaan) kuulunut "reikäosa". Nimitys "maalaiskunta" tai myöhemmin vain "kunta" on aiemmin esiintynyt esiintynyt myös monien reikäleipäkuntien nimissä, jos niiden nimi on ollut sama kuin keskuskunnan. Jos kunnilla on ollut eri nimi, nimitystä maalaiskunta tai kunta ympäröivän kunnan nimessä ei ole tarvittu.


title: Reikäleipäkunta

text: Määrällisesti yleinen tapaus reikäleipäkunnista Suomessa ovat olleet maalaiskunta-sanaa nimessään käyttäneet kunnat, jotka ympäröivät samannimistä kaupunkia tai kauppalaa (esimerkiksi Kemijärvi ja Kemijärven maalaiskunta). Viimeiset tällaiset keskuskunnan enklaaviksi sisälleen jättäneet samannimiset maalaiskunnat lakkasivat olemasta, kun Rovaniemen maalaiskunnasta tuli osa Rovaniemen kaupunkia vuonna 2006 alussa, ja kun Pieksänmaa ja Pieksämäki yhdistyivät vuonna 2007. Viimeinen maalaiskunta-sanaa nimessään käyttänyt kunta, Jyväskylän maalaiskunta, liittyi Jyväskylään 2009, mutta vuoden 1964 jälkeen sekään ei enää ympäröinyt joka suunnasta Jyväskylän kaupunkia.


title: Reikäleipäkunta

text: Joskus reikäleipäkunnalla ja siitä eronneella kauppalalla tai kaupungilla on voinut olla eri nimet, vaikka maalaiskunta olisikin jäänyt ympäröimään kauppalaa tai kaupunkia joka puolelta (esimerkiksi Lieksa ja Pielisjärvi tai Vammala ja Tyrvää) tai lähes joka puolelta (esimerkiksi Sääksmäki ja Valkeakoski tai Uskela ja Salo).


title: Reikäleipäkunta

text: Jos reikäleipäkunta on sen sisään jäävän kunnan ainoa rajanaapuri, kyseessä on erikoistapaus maantieteellisestä ilmiöstä nimeltä enklaavi. Enklaaveja on myös valtioiden joukossa, kuten esimerkiksi San Marino ja Lesotho. Aina enklaavin toisen kunnan sisälle muodostava kunta ei ole ollut ympäröivän kunnan keskus, joskin tämä on Suomessa ollut harvinaisempi tapaus (esimerkiksi Espoo ja Kauniainen tai Muolaa ja Kyyrölä). Nykyään enklaavin muodostavia kuntia on Suomessa kaksi: Espoo, joka ympäröi Kauniaista ja vuoden 2013 alusta Enonkoskea ympäröivä Savonlinna tuloksena rajajärjestelyistä, joita aiemmin tehtiin kunnan pohjoisrajalla, että olisi vältetty kuntaliitos ilman yhteistä rajaa kun Savonranta vuonna 2009 liittyi osaksi Savonlinnaa.


title: Reikäleipäkunta

text: Määrittelystä riippuen täydellinen enklaavi voi jäädä muodostumatta myös valtakunnan maa- tai merirajalla. Närpiö on Kaskisten ainoa rajanaapuri maa-alueella, mutta Kaskinen ulottuu kapeaa käytävää myöten merellä aluevesirajalle, joten Närpiö ei ympäröi Kaskista joka puolelta. Toinen vastaava esimerkki on ollut Tornio ja Alatornio. Alatornio ympäröi Torniota joka puolelta Suomen alueella, mutta lännessä Tornio rajoittui Ruotsin Haaparantaan. Myös Utsjoki on Suomen alueella joka puolelta Inarin ympäröimä, mutta se rajoittuu myös Norjaan.


title: Reikäleipäkunta

text: Osa aiemmin enklaavin muodostaneista keskuskunnista lakannut olemasta enklaaveja alueliitoksista johtuen. Esimerkiksi Jyväskylän maalaiskunta ympäröi aiemmin Jyväskylää joka puolelta, mutta vuoden 1965 osakuntaliitoksen jälkeen kunta muistutti muodoltaan hevosenkenkää eikä reikäleipää. Useimmiten enklaavi on lakannut olemasta kuntaliitoksen myötä.


title: Reikäleipäkunta

text: Kaikissa tapauksissa samannimiset kaupungit ja maalaiskunnat tai maalaiskunta ja siitä omaksi kunnakseen eronnut taajama eivät ole sijainneet toisiinsa nähden niin, että olisi muodostunut täydellinen enklaavi vaikka keskuskunnan ja ympäröivän maalaiskunnan toiminnallinen ja historiallinen suhde on muuten ollut samanlaisen kuin täydellisen enklaavin muodostavien kuntien tapauksessa. Esimerkiksi Loimaa rajoittui jo ennen Loimaan kunnan kuntaliitosta myös Ypäjään, Lohja ennen Lohjan kunnan kuntaliitosta myös Siuntioon, Uusikaupunki ennen Uudenkaupungin maalaiskunnan kuntaliitosta myös Kalantiin, Uskelasta eronnut Salo ennen Uskelan kuntaliitosta myös Halikkoon, ja Sääksmäestä eronnut Valkeakoski ennen Sääksmäen kuntaliitosta myös Pälkäneeseen, kun kauppalaksi ja sittemmin kaupungiksi muodostunut keskustaajama näiden tapauksissa sattui sijaitsemaan lähellä entisen emäkuntansa alueen jotain reunaa pikemmin kuin sen keskellä. Toiminnallisesti ja historiallisesti keskuskunnan ja ympäröivän kunnan suhde on kuitenkin näissä tapauksissa sama riippumatta enklaavin muodostumisesta tai kuntien nimistä, ja toinen merkitys käsitteelle reikäleipäkunta viittaakin tähän keskuskunnan ja ympäröivän kunnan toiminnalliseen ja historialliseen suhteeseen.


title: Reikäleipäkunta

text: Reikäleipäkunta on vain Suomessa käytetty käsite, mutta myös muualla maailmassa on edelleen tai on aiemmin ollut vastaavia tilanteita, joissa jokin kunta ympäröi toista kuntaa muodostaen enklaavin. Esimerkiksi Ruotsissa Stora Kopparbergin maalaiskunta ympäröi aiemmin joka puolelta Falunin kaupunkia. Virossa puolestaan Võrun kaupunki sijaitsee kokonaan Võrun kunnan sisällä.


title: Pohjois-Helsingin lukio

text: Pohjois-Helsingin lukio oli lukio Helsingin Tapanilassa. Lukio yhdistyi vuonna 2005 Malmin ja Suutarilan lukioiden kanssa. Uusi lukio toimii Pohjois-Helsingin lukion tiloissa, aluksi nimellä Koillis-Helsingin lukio ja vuodesta 2010 nimellä Helsingin medialukio. Vuonna 1995 aloittanut rehtori Pekka Luoma jatkoi uuden lukion rehtorina aina vuoteen 2017.


title: Pohjois-Helsingin lukio

text: Pohjois-Helsingin lukiossa oli yleislinjan lisäksi myös medialinja. Lukiossa oli noin 300 opiskelijaa. Joka vuosi uusia opiskelijoita otettiin noin sata, joista kolmekymmentä lukion medialinjalle. Pitkinä kielinä Pohjois-Helsingin lukiossa saattoi opiskella ruotsia, englantia, saksaa ja ranskaa, joista kahta viimeistä tarjottiin myös lyhyinä kielinä.


title: Pohjois-Helsingin lukio

text: Pohjois-Helsingin lukio toimi kahta viimeistä vuottaan lukuun ottamatta samoissa tiloissa Pohjois-Helsingin yläasteen kanssa. Viimeksi mainittu muutti vuonna 2004 Tapanilaan, ja siitä tuli Hiidenkiven peruskoulu.


title: Paperisavi

text: Paperisavi on keramiikkaa, jossa saven sekaan on sekoitettu paperimassaa. Paperisavella on suuri raakalujuus. Paperissa olevat selluloosakuidut toimivat tukiverkkona. Poltettaessa paperi palaa pois ja esineeseen jää paperin tilalle kennomainen reikävekosto.


title: Paperisavi

text: Paperisavea tehtäessä paperia, joka voi olla esimerkiksi sanomalehti tai paperinenäliina, lisätään noin kolmannes saven määrästä. Paperi silputaan hienoksi ja sekoitetaan saveen tehosekoittimella. Paperisavimassan kuivakutistuminen on pienempi kuin perussaven. Paperisavilietettä voidaan käyttää myös liimana liitoskohdissa.


title: Paperisavi

text: Paperisavi on huokoista ja kevyttä. Saven rakenne tekee siitä erittäin sopivan kuvanveistoon, koska siitä voi tehdä kookkaitakin töitä ilman että niistä tulee painavia. Tekniikalla on toteutettu esimerkiksi läpikuultavan ohuita veistoksia. Lisäksi parisaven etuna on se, että sitä voi korjailla ennen polttoa esimerkiksi lisäämällä uutta paperisavea teokseen syntyneisiin halkeamiin tai liittämällä uusia osia.


title: Japanin punainen armeijakunta

text: Japanin punainen armeijakunta () oli japanilainen helmikuussa 1971 perustettu terroristijärjestö, jonka perustajana pidetään Fusako Shigenobua. Järjestö perustettiin, kun Shigenobu riitautui Japanin kommunistisen liiton - Punainen armeijakunta kanssa.


title: Japanin punainen armeijakunta

text: Japanin punaisessa armeijakunnassa oli noin 40 jäsentä. Sillä oli läheiset suhteet palestiinalaiseen PFLP:hen. Liikkeen aktiivisimmat vuodet olivat 1960-luvun loppupuoli ja 1970-luku. 1980-luvulla JPA ei ollut aktiivinen Japanissa ja tukeutui lähes kokonaan PFLP:hen rahoituksessa. JPA:n tavoitteena oli kaataa Japanin keisarikunta ja aloittaa maailmanvallankumous. Japanissa sen kohteina olivat muun muassa Yhdysvaltain joukot ja Yhdysvaltain kansalaiset.


title: Päivö Parviainen

text: Väinö Päivö Ilmari Parviainen () oli suomalainen rovasti, evankelis-luterilaisen kirkon pappi, lähetystyöntekijä ja Kiinan kulttuurin tuntija. Hän ehti toimia pastorina 80 vuoden ajan ja oli kuollessaan Suomen vanhin pappi.


title: Päivö Parviainen

text: Parviainen syntyi laivanvarustajan kymmenlapsiseen perheeseen. Hän koki hengellisen herätyksen yhdessä lapsenpiian kanssa, joka oli kuunnellut saarnaaja Urho Muromaa. Helsingin Suomalaisessa yhteiskoulussa Parviaisen uskonnonopettajana toimi Lauri Pohjanpää, joka kannusti tätä pappisuralle. Parviainen vihittiin papiksi vuonna 1935. Parviainen kuunteli myös Kiinasta tulleiden lähetyssaarnaajien kertomuksia, ja koki itse Jumalan puhuvan hänelle kehottaen lähtemään Kiinaan.


title: Päivö Parviainen

text: Parviainen vietti Manner-Kiinassa vuodet 1946–1953 ja koki kommunistisen vallankumouksen, Mao Zedongin valtaannousun ja Kiinan Kansantasavallan perustamisen 1. lokakuuta 1949. Olojen käytyä koko ajan levottomammiksi Parviainen palasi Suomeen. Suomen lähetysseura oli pyytänyt häntä palaamaan jo aiemmin Kiinan levottomuuksien takia.


title: Päivö Parviainen

text: Parviainen palasi vielä Taiwanille vuosiksi 1956–1972 ja työskenteli tämän jälkeen vaimonsa kanssa Helsingissä Vietnamin venepakolaisten parissa. Vanhoilla päivilläänkään hän jatkoi seurakuntatyötä. Vuodesta 2011 Päivö Parviainen asui Nilsiässä Päivölän talossa, joka oli häntä varten rakennettu.


title: San Quentin

text: San Quentin State Prison on vankila Marinin piirikunnassa Kaliforniassa, San Franciscosta pohjoiseen Yhdysvalloissa.


title: San Quentin

text: Vankila avattiin heinäkuussa 1852, ja se on Kalifornian vanhin ja kenties maailman yksi kuuluisimmista vankiloista. Vankilan rakensivat vangit, jotka asuivat vanginkuljetuslaiva Wabanissa rakentamisen ajan. Vuoteen 1933 se oli sekä mies- että naisvankila, mutta vuodesta 1933 naiset on viety Tehachapin naisvankilaan.


title: San Quentin

text: San Quentinissa on osavaltion ainoa kuolemanselli ja kaasukammio, jossa kuolemaantuomitut vangit teloitetaan. Tosin nykyään kaasukammion sijaan käytetään enimmäkseen myrkkyruisketta kammion tuskallisen kuoleman välttämiseksi. Sähkötuolia ei ole aikoihin käytetty, ja siitäkin on kerrottavana toinen toistaan karmeampia tarinoita epäonnistuneista teloituksista. Monilla vangeilla ei ole San Quentiniin tullessaan enää mitään menetettävää, joten kapinat ja karkausyritykset ovat yleisiä. Vankila on kuitenkin tiukasti vartioitu.


title: San Quentin

text: Johnny Cash esiintyi San Quentinin vangeille vuonna 1969. Myös Metallica kuvasi 2003 paluuvideonsa "St. Anger" vankilan tiloissa. Vankilakirjailija Edward Bunker, joka vietti puolet elämästään San Quentinissa, kuvailee teoksessaan "Elukkatehdas" kyseistä vankilaa ja sen elämää hyvinkin tarkasti.


title: San Quentin

text: Vankilassa on vankeja murhaajista jengijohtajiin ja raiskaajiin. Kuolemansellissä olevat vangit tunnistaa siitä, että heillä on valkoinen puku tavallisen vankipuvun sijasta. Tällä hetkellä San Quentinissa istuvat mm.:


title: Trafalgar Square

text: Trafalgar Square on aukio Lontoon keskustassa. Sen keskellä on Trafalgarin taistelun voittajan Horatio Nelsonin kunniaksi pystytetty muistomerkki, joka kohoaa yli 50 metrin korkeuteen.


title: Trafalgar Square

text: Aukion alkuperäinen nimi oli King William the Fourth's, mutta lontoolainen arkkitehti ja maanomistaja George Ledwell Taylor (1788–1873) suositteli aukion nimen muuttamista sankari Horatio Nelsonin muistoksi, joka kuoli aivan Trafalgarin taistelun alussa ranskalaisen luodista. Trafalgar Square valmistui vuonna 1844.


title: Trafalgar Square

text: Aukion keskellä oleva Nelsonin patsas rakennettiin osittain yleisön avustusrahoilla. Patsaan juurella olevat neljä pronssista leijonaa seisovat vartiossa, ja öiseen aikaan suihkulähteet valaisevat aukiota. Leijonien sanotaan innoittaneen Narnian kirjoittanutta C. S. Lewisia. Narnia-tarinoiden Aslan-leijona on pronssisten leijonien kaltainen.


title: Trafalgar Square

text: Aukion itäpuolella on St Martin-in-the-Fields -kirkko, jossa järjestetään lounaskutsuja ja klassisen musiikin iltakonsertteja. Pohjoislaidalla on kansallisgalleria, jossa on eräs laajimmista maalauskokoelmista.


title: Trafalgar Square

text: Aukion etelälaidalla on Charing Cross -niminen risteys, josta mitataan kaikki etäisyydet Lontoossa. Sieltä johtavat Whitehall etelään parlamenttitalon ja Westminster Abbeyn luo, The Mall länteen Buckinghamin palatsin eteen ja Strand itään Aldwychille Westminsterin ja Lontoon Cityn rajalle.


title: Trafalgar Square

text: Muutaman minuutin matkan päässä aukiolta pohjoiseen on Lontoon viihdemaailman keskus Soho. Kaukana eivät myöskään ole Lontoon viheralueet Hyde Park ja Kensington Gardens. Oxford Street ja Piccadilly Circus ovat myös aivan Trafalgar Squaren läheisyydessä.


title: Trafalgar Square

text: Trafalgar Squaren aukiolla on järjestetty vuodesta 1947 lähtien joulumyyjäiset, joista on tullut jo traditio lontoolaisten keskuudessa. Niihin liittyy jokajouluinen, Norjalta saatava parikymmenmetrinen lahjakuusi, joka muistuttaa norjalaisten toisen maailmansodan aikana briteiltä saamasta avusta.


title: Trafalgar Square

text: Aukiosta on myös tullut perinteikäs tärkeiden asioiden ilmoittamispaikka. Muun muassa Sir Winston Churchill ilmoitti aukiolla toisen maailmansodan päättyneen. Aukiolle kerääntyy myös yleensä ihmisiä juhlimaan suuria tapahtumia, voittoja ja saavutuksia.


title: Trafalgar Square

text: Lontoossa on ennen ollut toinenkin Trafalgar Square, jonka nykyinen nimi on Chelsea Square.


title: Joss Whedon

text: Joseph ”Joss” Hill Whedon (s. 23. heinäkuuta 1964, New York, Yhdysvallat) on yhdysvaltalainen käsikirjoittaja, ohjaaja, tuottaja, sarjakuvakäsikirjoittaja ja joskus myös säveltäjä ja näyttelijä. Hänet tunnetaan luomistaan televisiosarjoista "Buffy, vampyyrintappaja" (1997–2003), "Angel" (1999–2004), "Firefly" (2002), "Dollhouse" (2009–2010) ja "S.H.I.E.L.D. Agentit" (2013–). Lisäksi Whedon on käsikirjoittanut elokuvan "Toy Story – leluelämää" (1995), ohjannut ja käsikirjoittanut elokuvan "Serenity" (2005), käsikirjoittanut ja tuottanut elokuvan "The Cabin in the Woods" (2012) sekä ohjannut ja käsikirjoittanut elokuvat "The Avengers" (2012) ja "" (2015).


title: Joss Whedon

text: Whedon on tunnettu alatekstiä korostavasta dialogistaan, joka sisältää kuivaa, itseensä viittaavaa huumoria. Hänen teoksensa ovat täynnä feminismiä, antiautoritarismia, eksistentialismia ja uhrautumista. Hän käyttää usein naisvihaa määritellessään pahiksen luonteenpiirteitä ja hänen protagonistinsa ovat usein yksinäisiä sankareita, jotka ovat tarinan alussa voimattomia, mutta saavat ajan myötä valtaa yhteisöltä täyttääkseen jonkin tarkoituksen.


title: Joss Whedon

text: Whedon palkittiin vuonna 2009 Science Fiction and Fantasy Writers of American käsikirjoittajille myönnettävällä Bradbury -palkinnolla. Palkinto myönnettiin Whedonin science fictionin ja fantasian hyväksi televisiossa ja elokuvissa tekemästä työstä. Whedonia, kuten myös monia hänen projektejaan, pidetään kulttiarvossa.


title: Joss Whedon

text: Joss Whedon syntyi New Yorkissa, Yhdysvalloissa 23. kesäkuuta 1964. Whedon on kolmannen sukupolven televisiokäsikirjoittaja. Hänen isänsä Thomas Whedon teki käsikirjoituksia muun muassa televisiosarjoihin "The Electric Company" (1971–1977) ja "Tyttökullat" (1985–1992), ja hänen isoisänsä John Whedon käsikirjoitti tilannekomediasarjaa "The Donna Reed Show" (1958–1966). Hänen äitinsä Lee Jeffries oli historianopettaja Riverdale Country School -koulussa ja haaveili kirjailijan urasta. Whedonin vanhemmat erosivat hänen ollessaan 9-vuotias, ja menivät uusiin naimisiin. Whedon on Samuel ja Matthew Whedonin nuorempi veli ja käsikirjoittajien Jed ja Zack Whedonin vanhempi velipuoli. Pienestä pitäen Whedonilla oli vahva mielikuvitus, ja hän loi usein rinnakkaistodellisuuksia paetakseen yksinäisyyden ja poikkeavuuden tunteita. Hän kuvitteli lelujensa olevan kummallisia hahmoja ja keksi erilaisia tarinoita niiden elämästä. Whedon luki myös paljon sarjakuvia, etenkin "Hämähäkkimiestä" ja "Ihmenelosia", sekä tieteiskirjallisuutta.


title: Joss Whedon

text: Whedon kävi Riverdale Country Schoolia, jossa hänen äitinsä opetti historiaa. Vuonna 1980 hän muutti äitinsä kanssa Englantiin, jossa hän kävi Winchester Collegen sisäoppilaitosta kahden vuoden ajan. Hän oli koulun ainoa uusi oppilas ja ainoa amerikkalainen, minkä vuoksi hän oli yksinäinen. Whedonin itsensä mukaan hän oli ”hyvin synkkä ja onneton, inhottava pieni aivokääpiö, joka onnistui ärsyttämään kaikkia”. Whedon vietti viikonloppunsa elokuvissa ja sai niistä monia oivalluksia. Esimerkiksi elokuvat "Kolmannen asteen yhteys" (1977) ja "The Shining – Hohto" (1980) tekivät häneen syvän vaikutuksen. Hän on sanonut, että "Kolmannen asteen yhteys" teki hänestä eksistentialistin. Hän ihaili William Shakespearen töitä ja opiskeli "Hamletia", "Kuningas Learia" ja "Othelloa" ylioppilaskoetta vastaavaa koettaan varten. Whedon sai huonoja arvosanoja, mutta valmistui Winchesteristä vuonna 1982.


title: Joss Whedon

text: Whedon palasi Yhdysvaltoihin ja alkoi opiskella elokuva-alaa Wesleyan Universityssä Connecticutissa. Vuonna 1987 hän valmistui ja muutti Los Angelesiin työskennelläkseen elokuvantekijänä. Tuolloin hän alkoi käyttää nimeä Joss, joka tarkoittaa kiinan kielellä onnea.


title: Joss Whedon

text: Whedonin ensimmäinen työ käsikirjoittajana oli tilannekomediasarjassa "Roseanne" vuonna 1989. Vaikka hän oli aluksi haluton seuraamaan isänsä ja isoisänsä jalanjälkiä televisioon, hänen isänsä sai lopulta ylipuhuttua hänet yrittämään television parissa. Hän jätti sarjan kirjoitettuaan neljä jaksoa ja liittyi televisiosarjan "Parenthood" käsikirjoittajaksi, mutta kirjoitti vain kolme jaksoa ennen kuin päätti lähteä sarjasta vuonna 1991.


title: Joss Whedon

text: Tuona aikana Whedon sai valmiiksi "Buffy, vampyyrintappaja" -elokuvan käsikirjoituksen. Hänellä oli kuitenkin vaikeuksia myydä elokuvaa tuotantoyhtiöille, koska käsikirjoitus oli epätavallinen ja kirjoittaja tuntematon. Lopulta Sandollar Productions osti sen ja tarjosi sitä Fran Rubel Kuzuille ja Kaz Kuzuille. Pari sai rahoituksen 20th Century Foxilta ja aloitti elokuvan tuotannon Fran Rubel Kuzuin toimiessa ohjaajana. "Buffy" sai ensi-iltansa vuonna 1992 ja tuotti 16 miljoonaa dollaria. Arvostelijat eivät kuitenkaan pitäneet elokuvasta, vaikka kehuivatkin käsikirjoitusta. Esimerkiksi arvostelija James Brundage sanoi: ”Suoritukset ovat kieltämättä vajavaisia. Ohjaus on suoraan sanottuna surkeaa eikä tarinakaan auta paljoa, mutta kaiken tämän tekee perusteellisesti paremmaksi Joss Whedonin varsin mainiosti tehty käsikirjoitus.” Whedonkaan ei ollut tyytyväinen "Buffyyn", sillä hän ei pitänyt ohjaaja Kuzuin ottamasta popkulttuurimaisen komediallisesta linjasta.


title: Joss Whedon

text: Whedon työskenteli 1990-luvulla niin sanottuna ”script doctorina” eli hänet palkattiin kirjoittamaan joitain kohtia valmiista käsikirjoituksista uudelleen. Tällaisia elokuvia olivat muun muassa "The Getaway" (1994), "Speed – Kuoleman kyydissä" (1994), "Waterworld" (1995), "Twister" (1996) ja "X-Men" (2000). Whedonia ei mainittu näiden elokuvien lopputeksteissä. "X-Men" sisälsi vain kaksi Whedonin käsikirjoittamaa vuoropuhelua, kun taas "Speedin" viimeiseen versioon hänen kirjoittamaansa dialogia oli jätetty runsaasti. Hän käsikirjoitti myös elokuvan "Alien – ylösnousemus" (1997) ja oli mukana käsikirjoittamassa elokuvia "Toy Story – leluelämää" (1995), "Titan A.E." (2000) ja "Atlantis – Kadonnut kaupunki" (2001). Whedon sai jaetun Oscar-ehdokkuuden parhaasta alkuperäisestä käsikirjoituksesta elokuvassa "Toy Story". Kuten "Buffyn" kanssa, Whedon on ilmaissut olevansa vahvasti tyytymätön elokuvien "Alien – ylösnousemus" ja "Titan A.E." lopputulokseen.


title: Joss Whedon

text: Whedonille tarjottiin mahdollisuutta elvyttää "Buffy" televisiosarjaksi. "Buffy, vampyyrintappaja" alkoi Yhdysvalloissa vuoden 1997 maaliskuussa. Sarja seuraa teinityttö Buffy Summersia, joka taistelee vampyyreita, demoneja ja muita pimeyden voimia vastaan. Whedon sai idean perinteisestä kauhuelokuvien asetelmasta, jossa nuori tyttö joutuu hyökkäyksen kohteeksi pimeällä kujalla ja tulee tapetuksi. Hän halusi leikkiä tällä idealla ja kääntää tilanteen päinvastaiseksi. Whedonin mukaan olisi hauskaa luoda hahmo, joka pimeälle kujalle mennessään ei joudukaan tapetuksi, vaan sen sijaan voittaa hyökkääjän. Whedon piti Buffya tärkeänä ja sanoi hänen olevan "minun ääneni, minun henkilöitymäni, minun tyttöni". Jaksojen käsikirjoittaminen alkoi käsikirjoittajien välisellä keskustelulla Buffyn sen hetkisistä tunne-elämän asioista ja ongelmista, minkä jälkeen he pohtivat kuinka Buffy kohtaa ne samalla kun taistelee pahoja voimia vastaan. Whedon yleensä ohjasi ne käsikirjoittamansa "Buffy"-jaksot, jotka hän koki kaikkein tunnepitoisimmiksi Buffyn tarinassa.


title: Joss Whedon

text: Sarja oli aikoinaan ehdolla moniin palkintoihin, kuten Emmy-palkintoon vuoden 1999 jaksosta ”Vaiteliasta väkeä” (). Vuonna 2001 esitetty jakso ”Ruumis” () sai Nebula-ehdokkuuden, ja vuoden 2001 musikaalijakso ”Vielä kerran tunteella” () oli ehdolla sekä Hugo- että Nebula-palkinnon saajaksi. Sarjan viimeinen jakso Vapauden voitto () oli ehdolla Hugo-palkintoon vuonna 2003. Näitä Whedonin käsikirjoittamia ja ohjaamia jaksoja pidetään sarjan merkittävimpinä ja suosituimpina.


title: Joss Whedon

text:
"Buffy, vampyyrintappajaa" kehuttiin ympäri maailman sen vaikuttavista teemoista ja vaikutuksesta popkulttuuriin. Sarja päättyi vuonna 2003. Whedon on sittemmin kertonut, että hänen aikomuksenaan oli tuottaa kulttisarja. Hän on myöntänyt olevansa tietoinen sen ”kiihkeästä, miltei mielipuolisesta fanikunnasta.” "Slate"-lehti julkaisi kesäkuussa 2012 artikkelin, jossa mainittiin, että "Buffysta" on kirjoitettu enemmän esseitä ja kirjoja kuin mistään muusta populaarikulttuuriin kuuluvasta tekstistä.
Jo pienestä pitäen sarjakuvia lukenut Whedon kirjoitti Dark Horse Comicsin kustantaman minisarjakuvasarjan "Fray" vuonna 2001. Se sijoittuu "Buffyn" maailmaan, mutta kauas tulevaisuuteen. Hän osallistui monen muun käsikirjoittajan kanssa sarjan tarinaa jatkavan "Tales of the Slayers" -sarjakuvakokoelman tekoon, kirjoittaen siihen kolme tarinaa. Sen lisäksi hän kirjoitti "Tales of the Vampires" -minisarjakuvasarjan pääjuonen. Whedon ja muut "Buffyn" käsikirjoittajat alkoivat julkaista sarjan tarinaa jatkavaa "Buffy the Vampire Slayer Season Eight" -sarjakuvaa vuonna 2007. Whedon palasi "Frayn" maailmaan sarjakuvan osassa ”Time of Your Life”. Whedon kirjoitti sarjakuvan osat ”Pitkä matka kotiin”, ”The Chain”, ”Anywhere but Here”, ”A Beautiful Sunset”, ”Time of Your Life”, ”Turbulence” ja sen viimeisen osan ”Last Gleaming”. Vuosina 2011–2013 julkaistiin "Buffy the Vampire Slayer Season Nine", johon Whedon kirjoitti ”Freefall”-tarinan kaksi ensimmäistä osaa.


title: Joss Whedon

text: "Angel" on Whedonin ja David Greenwaltin yhteistyössä luoma tv-sarja, joka on "Buffyn" spin-off. Sitä esittävä tuotantoyhtiö The WB yritti sarjan alussa lievittää Whedonin alkuperäistä konseptia, ja sen toiseksi jaksoksi ajateltu jakso ”Corrupt” hylättiin kokonaan, koska sen käsikirjoitusta pidettiin liian synkkänä. Sarjan tunnelmaa lievennettiin ja sen etsivätoimisto Angel Investigations esiteltiin ihanteellisena, tiukan budjetin operaationa. Sarja seuraa vampyyri Angelia (David Boreanaz), joka työskentelee Los Angelesissa yksityisetsivänä ”auttaakseen avuttomia”. Whedon esiintyi cameoroolissa Numfar-nimisenä demonina sarjan toisella tuotantokaudella.


title: Joss Whedon

text: "Angelia" kehuttiin sen ainutlaatuisen ja edistyksellisen noir-sankarin esittämisestä myötätuntoisena vampyyrietsivänä. Kuitenkin sarjaa väheksyttiin verrattaessa sitä sisarsarjaan. Silti "Angel" voitti parhaan televisiosarjan Saturn-palkinnon, ja sen jaksot ”Klassisia liikkeitä” (), ”Hymyä huuleen” () ja ”Viimeinen taistelu” () olivat ehdolla Hugo-palkintoon vuosina 2003 ja 2005.


title: Joss Whedon

text: The WB ilmoitti helmikuussa 2004, ettei "Angel" palaisi kuudennelle tuotantokaudelle. Whedon otti sarjan lopettamisen raskaasti ja vertasi tunnetta ”terveeseen mieheen, joka kuolee sydänkohtaukseen”. Hän uskoi, että "Angel" lopetettiin, koska ”se oli ainoa sarja The WB -kanavalla, joka ei yrittänyt olla "Buffy". Se kertoi aikuisista.” Sarjan tarinaa jatkettiin myöhemmin sarjakuvana, kuten "Buffyn" kanssa oli tehty. "Angel: After the Fall" julkaistiin 17-osaisena ja sen kirjoittivat Whedon ja Brian Lynch. Sarjan nimi muuttui "Angel: Aftermath" -nimiseksi, kun se muutti Dark Horse Comics -kustantamoon. Vaikkei Whedonilla riittänyt aikaa kirjoittaa sarjaa, hän pysyi sen vastaavana tuottajana Lynchin kanssa.


title: Joss Whedon

text: Whedon astui sivuun "Buffyn" pääkäsikirjoittajana sen kuudennella kaudella keskittyäkseen kolmanteen televisiosarjaansa, joka kantoi nimeä "Firefly" (2002). Sarja on avaruus- ja lännentarinoita yhdistelevä tieteissarja. Se sijoittuu vuoteen 2517 ja kertoo ”firefly-luokan” Serenity-avaruusaluksen miehistön elämästä. Whedon sai sarjan alkuperäisen idean luettuaan kirjan "The Killer Angels", joka kertoo Gettysburgin taistelusta. Sarjan kantava teema on antiautoritarismi, mikä näkyy Whedonin käsikirjoituksesta.


title: Joss Whedon

text: Whedon käsikirjoitti oman versionsa Gettysburgin taistelusta ja nimesi sen Serenity Valleyn taisteluksi. Ennen sarjan tapahtumien alkua, kaksi sarjan päähahmoa, Malcolm Reynolds ja Zoe Washburne, taistelivat sodassa autoritatiivista hallintoa, Allianssia, vastaan ja hävisivät. Häviäjien puolella taistelleita kutsutaan ”ruskeatakeiksi”, heidän käyttämän univormun mukaan. Whedon halusi kertoa tarinan ihmisistä, ”joiden päälle historia asteli”, historiaa tehneiden ihmisten sijaan. "Firefly" kirjoitettiin vakavasti otettavaksi luonnetutkielmaksi ”elämästä silloin, kun se on vaikeaa”. Lisäksi "Firefly" kertoi Whedonin mukaan ”yhdeksästä eri ihmisestä, jotka katsovat avaruuden tyhjyyteen ja näkevät yhdeksän eri asiaa.”


title: Joss Whedon

text: Aiemminkin Whedonin kanssa työskennellyt Tim Minear valittiin sarjan pyörittäjäksi. Avaruus- ja lännentarinoiden yhdistely ei kuitenkaan ollut kriitikoiden mieleen. Vaikka sarja sai kehujakin, se saavutti vain noin neljä miljoonaa katsojaa ja oli vasta 125:nneksi katsotuin televisiosarja. Tästä syystä Fox päätti lopettaa sen esittämisen. Whedon hakeutui Universal Picturesille, joka julkaisi "Fireflyn" tarinaa jatkavan "Serenity"-elokuvan vuonna 2005. Tuloksena oli sarja, johon kuului kirjoja, sarjakuvia ja muita oheistuotteita. "New Scientist" -lehden pitämässä vuoden 2005 äänestyksessä "Firefly" ja "Serenity" valittiin maailman parhaiksi avaruusaiheisiksi sci-fi -teoksiksi. Sarjasta on sen lopettamisen jälkeen muodostunut kultti-ilmiö.


title: Joss Whedon

text: Kun "Fireflyn" teko lopetettiin vuoden 2002 lopulla, Whedon ei lakannut taistelemasta sarjan tulevaisuudesta. Sarja julkaistiin DVD:llä joulukuussa 2003. Se myi erittäin hyvin, mikä sai Universal Picturesin kiinnostumaan siitä. Universal kutsui Whedonin tapaamiseen, jossa Whedon kertoi haluavansa tehdä "Firefly"-elokuvan. Tuotantoyhtiö sai "Fireflyn" oikeudet 20th Century Foxilta ja 3. maaliskuuta 2004 se näytti vihreää valoa "Serenity"-elokuvalle (2005). Elokuva sai 39 miljoonan dollarin budjetin, mikä oli senaikaisille tieteiselokuville vähän. "Serenityn" kehittäminen oli hankalaa jopa Joss Whedonin kaltaiselle kokeneelle käsikirjoittajalle. Käsikirjoittaessaan elokuvaa hänen piti pitää kahdenlainen yleisö mielessään: "Firefly"-fanit, jotka olivat jo nähneet sarjan ja tiesivät sen tarinan, ja tavalliset elokuvissa kävijät, jotka eivät olleet kuulleetkaan sarjasta. Whedon on sanonut, että "Serenityn" käsikirjoittaminen oli ”vaikeinta, mitä olen koskaan tehnyt.” Elokuvan tarina perustui alun perin ideoihin, joita Whedon oli aikonut käyttää "Fireflyn" toisella kaudella. Sen käsikirjoitus oli aluksi 190-sivuinen eli tavallista elokuvakäsikirjoitusta huomattavasti laajempi. Universal pyysi Whedonia lyhentämään sitä niin, että lopullinen käsikirjoitus oli noin 130 sivun pituinen. Elokuvan juoni keskittyy pääosin yhteen tiettyyn osaan sarjan mytologiasta: River Tamin tarinaan. Elokuvan pääpahiksena on Chiwetel Ejioforin näyttelemä Operative, hämärä Alliancelle työskentelevä salamurhaaja, joka lähetetään tappamaan River ennen kuin tämä ehtii paljastaa kaikki päähänsä kätketyt hallituksen salaisuudet.


title: Joss Whedon

text: "Serenity" sai ensi-iltansa 30. syyskuuta 2005. Elokuva sai enimmäkseen myönteisiä arvosteluja jopa niiltä kriitikoilta, jotka eivät olleet nähneet "Fireflyta". Myönteiset arvostelut ja fanien pauhaava kannatus nostivat elokuvan tuotto-odotuksia, varsinkin kun sillä ei ollut realistisia kilpailijoita. Lopullinen tuotto oli kuitenkin pettymys. "Serenity" keräsi avausviikonloppunaan 10,1 miljoonaa dollaria ja tuotti lopulta vain 25,5 miljoonaa Yhdysvalloissa. Kansainvälisesti se tuotti 38,5 miljoonaa dollaria jääden juuri ja juuri budjettinsa alapuolelle. Toiveet mahdollisesta jatko-osasta murskaantuivat. Vaikka elokuva ei löytänytkään laajaa yleisöä, se oli silti palkintogaalojen suosikki. "Serenity" voitti parhaan käsikirjoituksen Nebula-palkinnon vuonna 2005, Hugo-palkinnon parhaasta dramaattisesta esityksestä vuonna 2006 ja vuoden 2006 Prometheus-erikoispalkinnon. Lisäksi se valittiin kaikkien aikojen parhaaksi tieteiselokuvaksi SFX-lehden äänestyksessä vuonna 2007.


title: Joss Whedon

text: Kolmiosainen sarjakuva "Serenity: Those Left Behind" julkaistiin vuonna 2005. Sarjakuva sijoittuu "Fireflyn" ja "Serenityn" väliseen aikaan, ja se oli Whedonin ja Brett Matthewsin kirjoittama. Siitä tuli myöhemmin Dark Horse Comicsin myydyin sarja. Matthewsin ja Whedonin kirjoittama "Serenity: Better Days" oli myös kolmiosainen, ja se julkaistiin vuonna 2008. "Serenity: The Shepherd's Tale", julkaistiin vuonna 2010. Whedon kirjoitti sarjakuvan yhdessä velipuolensa Zackin kanssa, joka on kirjoittanut myös kuusiosaisen "Serenity: Leaves on the Wind" -sarjakuvan vuonna 2014.


title: Joss Whedon

text: Vastauksena vuosien 2007–2008 käsikirjoittajien lakolle, Whedon ohjasi, käsikirjoitti ja tuotti musikaalin "Dr. Horrible’s Sing-Along Blog" (2008). Whedon käsikirjoitti musikaalin velipuoltensa Zack ja Jed Whedonin sekä kälynsä Maurissa Tancharoenin kanssa. Hän investoi projektiin hieman yli 200 000 dollaria ja julkaisi sen internetissä. Musikaali oli hitti sekä yleisön että kriitikoiden keskuudessa. Se pääsi "Timen" listalle vuoden 2008 parhaista keksinnöistä sijalle 15. Se sai Hugo-palkinnon parhaasta lyhyen muodon draamaattisesta esityksestä voittaen kilpailijansa "Doctor Whon", "Lostin" ja "Taisteluplaneetta Galactican". Syyskuussa 2009 "Dr. Horrible" toi Whedonille hänelle ensimmäisen Emmy-palkintonsa.


title: Joss Whedon

text: Whedonin neljäs televisiosarja, "Dollhouse" (2009–2010), kertoo ”nukeista”, nuorista ihmisistä, jotka elävät tyhjinä ja värittöminä kylpylämäisessä laboratoriossa, kunnes heihin asennetaan persoonallisuus ja heidät lähetetään suorittamaan hämäriä tehtäviä. Sarjan päähenkilöä, Echoa, esittää Eliza Dushku, joka oli aiemmin näytellyt "Buffyn" maailmassa vampyyrintappaja Faithia. Sarjan idea syntyi, kun kaksikko kävi yhdessä lounaalla. Dushku ja Whedon myivät sarjan Foxille, joka tilasi sarjasta seitsemän jaksoa näkemättä pilottijaksoa. Whedonin mukaan "Dollhousessa" oli kyse ”niistä puolistamme, joita emme halua muiden näkevän”, ”seksuaalisuuden ajatuksesta” ja jollain tasolla ”perversion ihailemisesta”, koska ”perversio, kuten pakkomielle on se mikä tekee ihmisistä intohimoisia, kiinnostavia ja varteenotettavia.”


title: Joss Whedon

text: "Dollhouse" sai ensi-iltansa Fox-kanavalla 13. helmikuuta 2009. Vaikka Whedonin paluu televisioon herätti innostusta, arvostelut olivat keskinkertaisia. Sarja oli selkeästi muita Whedonin sarjoja synkempi, ja yleisön oli vaikea samastua hahmoihin, joiden persoonallisuus muuttui viikoittain. "Dollhousen" tuotannon lopettamisesta ilmoitettiin virallisesti 11. marraskuuta 2009, ja sen viimeinen jakso esitettiin tammikuussa 2010.


title: Joss Whedon

text: Whedon käsikirjoitti ja tuotti kauhuelokuvan "The Cabin in the Woods" (2012) yhdessä ohjaaja Drew Goddardin kanssa. Goddard lähestyi Whedonia keväällä 2007 ja ehdotti, että kaksikko käsikirjoittaisi elokuvan yhdessä. Whedon oli jo jonkin aikaa hautonut ideaa kauhuelokuvasta, ja oli hahmotellut päässään tarinan kolmannen näytöksen. He kirjoittivat elokuvan käsikirjoituksen kolmessa päivässä hotellihuoneessa. Whedon kutsui sitä nykykauhun elvytysyritykseksi ja ”rakastavaksi vihakirjeeksi” genrelle.


title: Joss Whedon

text: Elokuvan tuotanto aloitettiin 10. maaliskuuta 2009 roolituksen päätyttyä. Se kuvattiin Vancouverissa, Kanadassa maalis–toukokuussa 2009. Elokuvan ensi-ilta koki monia muutoksia. Ensin alkuperäistä helmikuun 2010 ensi-iltaa siirrettiin vuodella eteenpäin, jotta elokuva voitaisiin muuttaa 3D-muotoon. Kuitenkin jo vuoden 2010 kesäkuussa elokuvaa tuottanut yhtiö MGM meni konkurssiin ja "The Cabin in the Woodsin" julkaisua lykättiin. Lionsgate levittäjänään, "The Cabin in the Woods" sai ensi-iltansa 13. huhtikuuta 2012.


title: Joss Whedon

text: Whedon ohjasi ja käsikirjoitti supersankarielokuvan "The Avengers" vuonna 2012. Elokuva tuotti yli 1,5 miljardia dollaria ja siitä tuli yksi kaikkien aikojen eniten tuottaneista elokuvista. Vuonna 2013 hän loi televisiosarjan "S.H.I.E.L.D. Agentit" ABC:lle yhdessä velipuolensa Jed Whedonin ja tämän vaimon Maurissa Tancharoenin kanssa. Whedon oli myös vastuussa "The Avengersin" jatko-osan tuotannosta, ja teki elokuvan "" (2015).


title: Joss Whedon

text: Whedonin elokuvat ja televisiosarjat käsittelevät paljon erilaisia teemoja, kuten eksistentialismia, valtaa, voimattomuutta, seksuaalisuutta, aikuisuutta, uhrautumista, yhteisöä ja syrjäytymistä, naisvihaa ja feminismiä.


title: Joss Whedon

text: Whedon käyttää monissa eri projekteissaan samoja näyttelijöitä, käsikirjoittajia ja ohjaajia. Alla listattu kaikki ne näyttelijät, jotka ovat esittäneet kolmea tai useampaa hahmoa Whedonin eri projekteissa.


title: Joss Whedon

text: Buffy, vampyyrintappaja


title: Joss Whedon

text: Angel


title: Joss Whedon

text: Firefly


title: ClanBase

text: ClanBase oli suurin ja yksi vanhimmista verkkopelaamiseen liittyvistä portaaleista. Se aloitti toimintansa lokakuussa 1998 alankomaalaisella Quake II-ladderilla "Capture the flag", josta se kasvoi nopeasti Euroopan laajuiseksi. Sen omistajana toimi Global Gaming League, joka osti portaalin heinäkuussa 2005. Toiminta päättyi joulukuussa 2013 taloudellisten ongelmien vuoksi.


title: ClanBase

text: ClanBasessa klaanit ottelivat keskenään "laddereissa" ja erilaisissa turnauksissa toisiaan haastamalla. Eri peleille oli luotu erilaisia kansallisia tai kansainvälisiä laddereita, joissa pelattava pelimuoto ja peleissä pelaavien pelaajien lukumäärä vaihtelivat. Portaali oli klaanien kohtauspaikka, jossa klaanit esittelevät itsensä tai pelaavat otteluita, mutta portaali tarjosi myös muun muassa ladattavia pelitiedostoja, selostuksia odotetuimmista otteluista tai demoja katseltavaksi.


title: ClanBase

text: Portaali järjesti myös kilpailuja, joista suosituimmat olivat EuroCup ja NationsCup. EuroCupissa pelasivat voitosta Euroopan parhaat klaanit ja NationsCupissa eri maiden maajoukkueet.


title: ClanBase

text: Klaanit pelasivat pääsääntöisesti portaalissa erilaisissa kansallisissa tai kansainvälisissä laddereissa, joiden pelattava peli, pelattava pelimuoto ja peleissä pelaavien pelaajien lukumäärä vaihtelivat. Laddereiden sivuilla oli sijoitustaulukko, joka kertoi klaanien sijoituksen ladderissa, kokonaispisteet ja klaanin voitot, tasapelit ja tappiot. Klaanin kokonaispiste määrän muutokset päätti ELO-pisteytysjärjestelmä, joka laski ottelun lopuksi osapuolille menetyt ja voitetut pisteet. Siihen vaikuttivat ottelun lopputulos ja osapuolien välinen piste-ero ennen ottelua.


title: ClanBase

text: EuroCup oli yksi arvovaltaisimpia online peliturnauksia Euroopassa, jossa pelasivat Euroopan parhaat klaanit. Aikoinaan turnauksen finaalit pelattiin LAN tapahtumassa, myöhemmin käytännöstä kuitenkin luovuttiin.


title: ClanBase

text: NationsCup oli online-pelaamisen Euroopan mestaruus de facto. Kilpailussa kisasivat klaanien sijasta maajoukkueet, joiden kokoamisen takana olivat valtuutetut joukkueiden johtajat. Pelaajien valintaan vaikutti sääntö, joka rajoitti pelaajien valitsemista samasta klaanista. Tämä esti maajoukkueen muodostamisen pelkästään saman klaanin pelaajista. Näin maajoukkueista muodostui väkisin sekaporukka, jonka oli toimittava yhteistyössä ja sovellettava keskenään strategioita.


title: ClanBase

text: OpenCup oli avoin turnaus kaikille klaaneille. Usein yhden turnauksen sisällä oli useampia liigoja jotta myös hieman kokemattomammat pelaajat pääsivät mukaan.


title: ClanBase

text: Joulukuussa 2013 ClanBase ilmoitti palvelun sulkemisesta. Virallisen tiedotteen mukaan ClanBase suljettiin taloudellisten ongelmien vuoksi, jotka olisivat alkaneet jo vuonna 2007 ClanBasen henkilökunnan ja taustayhtiö Global Gaming Leaguen erimielisyyksistä koskien erityisesti palvelun ja siinä järjestettävien tapahtumien rahoitusta. Palvelussa oli jonkinasteisia käyttökatkoksia elokuusta 2013 lähtien maksamattomien laskujen vuoksi noin kuukauden välein ja jo tuolloin oli tiedossa, että palvelu tulee kohtaamaan loppunsa nykymallilla ennen vuodenvaihdetta.


title: Kausatiivi

text: Kausatiivi on suomen kielessä adverbisija, joka kuvaa tapahtuman aiheuttavaa tapaa. Se kohdistuu pieneen joukkoon pronomineja, adjektiiveja ja niiden superlatiivimuotoja. Kausatiivin pääte on "-ten" sekä yksikössä että monikossa.


title: Lakedaimon

text: Lakedaimon () oli kreikkalaisessa mytologiassa myyttinen Spartan perustaja ja spartalaisten esi-isä. Hän oli Zeuksen ja nymfi Taygeten poika.


title: Lakedaimon

text: Lakedaimon meni naimisiin Sparten, Eurotaksen tyttären, kanssa, ja nimesi valtakuntansa pääkaupungin tämän mukaan Spartaksi. Hän sai tämän kanssa lapset Amyklaan ja Eurydiken, josta tuli myöhemmin Akrisioksen puoliso ja Danaen äiti.


title: Lakedaimon

text: Lakedaimon on myös antiikin nimitys Spartan kaupungille; laajemmassa merkityksessä koko Lakonian maakunnalle.


title: Oppositiivi

text: Oppositiivi on suomen kielessä adverbisija, joka rajoittuu pieneen määrään substantiiveja ja adverbivartaloita. Oppositiivi ilmaisee asentoa, jossa kaksi esinettä sijaitsevat vastakkain. Oppositiivin pääte on yksikössä "-tusten/-tysten". Monikkomuotoja ei käytetä.


title: Situatiivi

text: Situatiivi on suomen kielessä adverbisija, joka rajoittuu pieneen määrään substantiiveja ja adverbivartaloita. Situatiivi ilmaisee kahden esineen sijaintia toisiinsa nähden. Situatiivin pääte on yksikössä "-kkain/-kkäin". Monikkomuotoja ei käytetä.


title: Kames-muodostumat

text: Kames-muodostumat ovat syntyneet jääkauden aikana glasifluviaalisesti eli jäätikön sulamisen aiheuttaman maa-aines kuljetuksen johdosta. Maa-aines kames-muodostumissa on lajittunutta.


title: Kames-muodostumat

text: Kames-muodostumat voidaan jakaa kolmeen päätyyppiin: Kames-kummut, kames-terassit ja kames-maasto


title: Kames-muodostumat

text: Kames-kummut voivat näyttää hyvin pitkälti kumpumoreenilta, mutta ovat lajittunutta soraa ja hiekkaa. Muodoltaan ne ovat pyöreähköjä tai pitkänomaisia. Kames-kumpujen suunta ei ole tarkkaan määräytynyt.


title: Kames-muodostumat

text: Kames-terassit sijaitsevat yleensä tunturien ja vaarojen rinteillä. Kames-terassit syntyivät, kun tunturien ja vaarojen rinteiden ja jäätikön välissä kulkenut palmikkojoki toi lajittunutta maa-ainesta siihen.


title: Kames-muodostumat

text: Kames-maasto on yleensä harjujen ja reunamuodostumien lähelle syntynyttä kumpuista ja kuoppaista maastoa. Kuoppaisuus on syntynyt jäälohkareiden ja jääpalojen sulaessa maa-aineksen sisältä.


title: Gripsholmin linna

text: Gripsholmin linna () sijaitsee pienehkössä Mariefredin kaupungissa Strängnäsin kunnassa Södermanlandin maakunnassa, Mälarenjärven saaressa Ruotsissa. Linnan rakennutti kuningas Kustaa Vaasa vuonna 1537. Rakennusmestarina oli saksalainen Henrik von Cöllen.


title: Gripsholmin linna

text: Bo Joninpoika Grip rakennutti alueelle alun perin linnakkeen vuoden 1380 tienoilla. Nykyinen linna on nimetty linnakkeen mukaan. Kuningatar Margareeta osti linnan Bo Joninpojan jälkeläisiltä 1400-luvun alussa. Se siirtyi 1400-luvun loppupuolella Sten Sturelle, joka lahjoitti sen 1498 perustamalleen kartusiaaniluostarille. Kustaa Vaasa takavarikoi 1526 linnakkeen luostarilta itselleen. Vuonna 1537 hän ryhtyi rakentamaan paikalle uutta linnaa, joka otettiin juhlallisesti käyttöön 1544, tosin keskeneräisenä.


title: Gripsholmin linna

text: Gripsholmin linnaa käytettiin moneen otteeseen vankilana. Eerik XIV piti veljeään Juhanaa ja tämän puolisoa Katariina Jagellonicaa vankeina Gripsholmissa 1563–1567. Kuningas Sigismund syntyi Gripsholmissa. Juhana III puolestaan sulki Eerikin ja tämän puolison Kaarina Maununtyttären Gripsholmiin vuosiksi 1571–1573. Myös Kustaa IV Aadolf oli joitakin kuukausia vankina Gripsholmissa tultuaan syöstyksi valtaistuimelta 1809.


title: Gripsholmin linna

text: Gripsholmia käytettiin myös asuntolinnana. Kaarle IX:n leski Kristiina asui linnassa 1600-luvun alussa ja Kaarle X Kustaan leski Hedvig Eleonoora 1600-luvun loppupuolella. Hedvig Eleonoora uudisti linnaa perusteellisesti. Kustaa III ja Kustaa IV Aadolf käyttivät linnaa ajoittain asuntonaan. Kustaa III suunnitteli linnaan suuria uudistuksia, mutta niistä vain muutamat, kuten teatteri ja valtiollinen viinanpolttimo, toteutuivat.


title: Gripsholmin linna

text: Kuningas Oskar II:n suojeluksessa perustettiin vuonna 1889 yhdistys, joka otti tehtäväkseen palauttaa Gripsholmin linna Hedvig Eleonooran uudistuksia edeltäneeseen asuun. Entisöintityöt valmistuivat 1903.


title: Gripsholmin linna

text: Gripsholmin linna on museona. Vuodesta 1822 linnassa on ollut Ruotsin valtion muotokuvakokoelma, jossa nykykyään on noin 4 500 teosta.


title: Skotlannin Valioliiga

text: Skotlannin Valioliiga () on Skotlannin miesten jalkapallon korkein sarjataso. Sarja perustettiin vuonna 2013 Scottish Premier Leaguen tilalle, joka myös kääntyi suomeksi Valioliiga. Uusi Scottish Premiership perustettiin vuonna 2013, kun korkein sarjataso yhdistettiin toisen, kolmannen ja neljännen sarjaportaan kanssa Scottish Professional Football Leagueksi.


title: Skotlannin Valioliiga

text: Liigassa 12 joukkuetta kohtaavat kauden aikana jokainen kolme kertaa toisensa, minkä jälkeen kuusi parasta ja kuusi viimeistä pelaavat keskenään yhden kierroksen. Liigan voittaja pääsee Mestarien liigan karsintoihin. Toiseksi ja kolmanneksi sijoittuneet karsivat paikoista UEFA:n Eurooppa-liigaan. Viimeiseksi sijoittunut joukkue putoaa Mestaruussarjaan ja Mestaruussarjan ensimmäinen nousee Valioliigaan.


title: Skotlannin Valioliiga

text: 1970-luvulle asti Scottish Football Leaguen sarjasysteemi koostui kahdesta divisioonasta, 1. ja 2. divisioonasta, joiden välillä joukkueet nousivat ja putosivat. 1970-luvun puolivälissä systeemiä muutettiin siten, että liigan sarjatasojen määrä nostettiin kolmeen. 1990-luvulla perustettiin vielä neljänneksi korkein sarjataso, 3. divisioona.